Rektor Cəfər Cəfərov ADPU-nu darmadağın etməyi sanki qarşısına bir məqsəd qoyub\n16:44 17-07-2019 112\nADPU-in 15 əməkdaşı Prezident İlham Əliyevə müraciət edib\nAzərbaycan Dövlət Pedaqoji Universitetinin (ADPU) 15 nəfər professor, müəllim və digər əməkdaşı tərəfindən redaksiyamıza şikayət məktubu daxil olub.\nMətbuat vasitəsilə Prezident İlham Əliyevə müraciət edən şikayətçilər yazırlar:\n“Böyük elmi və elmi-pedaqoji ənənəyə malik qocaman pedaqoji təhsil ocağı olan Azərbaycan Dövlət Pedaqoji Universitetində təhsilin vəziyyəti son dərəcə təhlükə qarşısındadır. Universitet pedaqoji statusunu itirmək təhlükəsi ilə üzləşmişdir. Rektor Cəfər Cəfərov Ulu Öndər Heydər Əliyevin qurub- yaratdığı ölkəni və yüksək dəyər verdiyi Azərbaycan Dövlət Pedaqoji Universitetini darmadağın etməyi sanki qarşısına bir məqsəd qoymuşdur.\nCəfər Cəfərov Universitetə rektor təyin olunduqdan 3 il keçməsinə baxmayaraq, məlum olur ki, o, XX əsrin sonlarında dünya təhsil sisteminin keçirdiyi qlobal böhranlardan və onun davamı olan son elmi inqilabdan, dərketmənin müasir XXI əsr strategiyalarından və qabaqcıl ölkələrin təhsil sahəsindəki təcrübələrindən xəbərsiz olub, universiteti klassik “kor uçuş” qaydası ilə idarə etməkdə davam edir. Onu qınamaq da olmaz. Çünki onun özünün elmi-tədqiqat işinin də elm və təhsil sistemi ilə heç bir əlaqəsi olmamışdır.\nBelə ki, onun işi “Azərbaycan Sovet kəndinə” aiddir. C.Cəfərov, görünür, bunları nəzərə alaraq universitetin pedaqoji kadr potensialını “gücləndirmək” məqsədi ilə tədris sahəsində böyük təcrübəsi və tədris təşkilatçısı olan mütəxəssisi tədris işləri üzrə prorektorluqdan azad edərək, onun yerinə pedaqoji təhsil sistemi ilə əlaqəsi olmayan politoloq Eldar Aslanovu, tədris işləri üzrə şöbə rəhbərliyinə isə ərzaq sahəsi üzrə mütəxəssis olan, özünün əvvəl çalışdığı Turizm və Menecment İnstitutundan gətirdiyi Sənan Əliyevi təyin etmişdir.\n“Fizika və texnologiya” fakültəsinin dekanını (şöhrət ordenli, əməkdar müəllim, fizika-riyaziyyat elmləri doktoru, professor) dəyişərək, onun yerinə BDU-nun laborantı, 50 yaşı olan və bir gün belə müəllim işləməmiş, həyat yoldaşının xalası oğlu Arzu Daşdəmirovu əmrlə dekan təyin etmişdir. O, fakültənin elmi şurasına və metodiki şuraya rəhbərlik etməli olmuşdur.\nC.Cəfərov bibisi nəvəsi olan Ümid Mehdiyevi universitetin təsərrüfat işləri üzrə prorektoru gətirmiş və qısa müddətdə maliyyə pozuntularına yol verdiyinə görə həmin vəzifədən çıxarmaq əvəzinə, sanki “cəzalandıraraq” onu özünə 2-ci müşavir təyin etmişdir. Təhsil nazirinin belə, bir müşaviri olduğu halda C.Cəfərovun iki müşaviri var. Görəsən, Cəfərov nədən belə çətinlik çəkir?\nADPU-nun rektoru qardaşı qızının əri olan Xəlilov Vüsalı Tələbələr şöbəsinə müdir, bibisi nəvəsinin əri olan Çinar Qaybalıyevi Təsərrüfat işləri üzrə prorektorun müavini və şöbə müdiri, onun dayısı olan Afət müəllimi komendant, öz xalası oğlu Araz Xəlilovu İdman klubuna müdir təyin etmişdir. Bundan başqa, rektor kimliyi məlum olmayan Aydın Kərimov adlı yaxın adamını qeyri-rəsmi olaraq universitetin baş hüquqşünası və eyni zamanda attestasiya komissiyasının sədri, Orxan Novruzovu isə qeyri-rəsmi olaraq baş mühasibin müavini kimi işlədir.\nC.Cəfərov ölkəmizin kadr siyasətinin əksinə gedərək, 20-dən çox qabaqcıl, xarici ölkələrdə məktəb keçmiş və doktorluq müdafiə etmiş professorları, əməkdar müəllimləri, elm xadimlərini, yüksək dövlət mükafatları adına layiq görülmüş pedaqoji kadrları və yüksək peşəkar qabiliyyətli ixtisasçı əməkdaşları müxtəlif bəhanələrlə öz işlərindən, kafedra müdirliyi və fakültə dekanlığından uzaqlaşdıraraq, qeyri-peşəkar yaxınları ilə əvəz etmişdir. Kadrların seçilməsinə dair rektorun özünəməxsus “qaydaları” vardır ki, bu qaydalar dövlət qanunlarından, Prezident Administrasiyası yanında Ali Attestassiya Komissiyasının qərarlarından kəskin fərqli tutulmuş, analoqu olmayan qanunsuzluqlar tətbiq olunmuşdur. Çox vaxt seçkilər zamanı elmlər doktoru, professor adlarına məhəl qoyulmamış, hətta bu elmi adlar və elmi vəzifələr magistr adları ilə eyniləşdirilmişdir. Bütün bunların acı nəticəsi olaraq yüzlərlə əməkdaş öz işini itirməli olmuş, insult və infarkt nəticəsində bir neçə əməkdaş öz həyatını itirmişdir.\nC.Cəfərov onun barəsində Təhsil Nazirliyinə, Prezident Administrasiyasına və digər yuxarı təşkilatlara yazılan şikayət məktublarına və ərizələrinə utanmadan yalan cavab verir. Yuxarı təşkilatlara yazılan şikayət ərizələrinin isə bir cavabı vardır: “Ərizəniz baxılmaq üşün Təhsil Nazirliyinə göndərilmişdir”. Cavab isə yoxdur, quyuya düşmüşdür.\nİnanmaq istəyirik ki, Azərbaycan Dövlət Pedaqoji Universitetinin rektorunun hazırda davam edən ƏDALƏTSİZ hərəkətlərinin qarşısını almaq üçün təcili olaraq dövlət səviyyəsində qəti tədbirlər görüləcək və kütləvi şəkildə hüquqları pozulan universitet əməkdaşlarının hüquqlarının bərpası üçün təcili əməli tədbirlər görülərək, rektor C.Cəfərovun özbaşınalığına son qoyulacaqdır.\nRedaksiyadan: Yazıda qeyd olunan faktlarla bağlı qarşı tərəfin mövqeyini dərc etməyə hazırıq.


Həyatı sevmək lazımdır\nProfessor Böyükağa Mirzəzadə, rəssam: "Yeniliyi savadlı adam gətirər\n“İndiki tələbələr kitabxana tanımırlar”\n"Təbiət Tanrının ən böyük möcüzəsidir"- deyənlər yanılmayıb. Min bir rəngi göz oxşayan, təbii mənzərələri ilə insanı valeh edən bu gözəlliyin yaratdığı möcüzə sirli-sehrli bir aləmdir. İnsan idrakı nə qədər inkişaf etsə də, bu misilsiz gözəlliyin sirrini açmaqda acizdir. Təbiətin ecazkarlığına insan heyranlığı bəzən öz əksini kətan üzərində tapır və nəticədə misilsiz rəsm əsərləri yaranır. Bu əsərlərə baxanda onun insan əli ilə yaradıldığını unudursan. Bəlkə bu sirr ondadır ki, rəssamlar bu əsərləri təkcə əlləri ilə deyil, həm də ürəkləri ilə yaradırlar.\nTəbiəti, insanlığı ürəkdən sevənlərin bu sənətə gəlişi həmişə uğurlu olur. Respublika Dövlət mükafatı laureatı, professor, "Şöhrət" ordenli xalq rəssam Böyükağa Mirzəzadə kimi. Qocaman rəssam (fevralın 21-də rəssamın 86 yaşı tamam olur )milli dəzgah rəssamlığımızın yaranması və bədii məktəb kimi formalaşmasında əvəzsiz rol oynayıb. Böyükağa Mirzəzadə yüksək sənət professionallığı göstərərək öz yaradıcılığında rəngkarlığı, qrafikanı, monumental divar rəssamlığını, səhnəqrafiyanı, hətta heykəltaraşlığı belə əhatə edərək gözəl sənət nümunələri yaradıb.\n- "Rənglər ömrümüzdən keçir, isti-soyuq küləklər kimi". Bu misranı xalq şairi Rəsul Rza yazıb. Rənglərin həyatınızda yaratdığı harmoniya, rəngarənglik nədən ibarətdir?\n- Rəngəranglik məncə hissiyyatdan asılıdır. Rəngi görmək rəssam üçün xoşbəxtlikdir. Rəng görməyən rəssam heç nə görmür. Rənglər dünyası o qədər gözəldir ki, deməklə də, çəkməklə də sona qədər təsvir etmək olmur. Rəng məsələsini fransızlar sənətə gətirib. Ancaq heç onlar da bu rəngarəngliyin bu sirrini lazım olan qədər aça bilməyiblər. Rənglər rəssam üçün ürəkdən gəlməlidir. Hərdən oturub "gərək bunu belə edəydim, burda bu qədər rəng vermək olardı və s."-deyə fikirləşirəm. Görürəm ki, ürəyim, başım ağrıyır. Bu, məndən yox, təbiətdən asılıdır. Elə rəng var ki, yalnız rəng kimi baxılır. Ancaq rəng gərək qəlbi, ruhu oxşasın.\n- Şərqdə rəngləri adətən insanın təbiətinə görə ayırd edirlər. Daha doğrusu, rənglər mənfi-müsbətliyinə görə real həyatı əks etdirir. İş prosesində rənglərin daxilinizdə yaratdığı əhval-ruhiyyə nədən ibarətdir?\n- Düzün sözü, mən deyim ki, hər hansı bir rəngə xüsusi rəğbətim var, hər hansı rəngi sevirəm, yox. Rəng həyatdır. Həyatı sevmək lazımdır. Həyatda olan gözəllikləri duymaq, hiss etmək və başqalarına hiss etdirmək, göstərmək lazımdır. Rəngə rəng kimi baxmaq lazım deyil. Nə qədər eləsək, həyatdan yaxşı edə bilməyəcəyik. Mən hərdən deyirəm ki, kifir insan yoxdur, hamısı gözəldir. Sadəcə o gözəlliyi görmək lazımdır. İnsanın qəlbi içəridədir, gözə görünmür. Ona görə rəssam o gözəlliyi hiss edəndə xoşbəxt insan olur.\nRəngi insanın təbiəti ilə əlaqələndiriməklə yanaşı, çəkəndə gərək canlı da göstərə biləsən. Bir var dekorotiv - boyama rəngləri, bir də var hissiyyat rəngləri. Boyaq rəngləri pisdir. Rəng gərək insanın ürəyini oxşasın. Rəng simfoniyadır. İnsanı özündən alıb uzaqlara aparan musiqidir.\nBizim sənət çox çətindir. Mən musiqini yaxşı bilirəm. Uşaqlıqda tar çalmağa da getmişəm. Ədəbiyyatı da oxuyuram. Rəng sənəti isə çox çətindir. Onu bütün adamlara öyrətmək olmaz və olmayacaq da. Məsələn, simfoniyanı hər adama başa salmaq çətindir. Bizim sənətimiz də elədir.\n- Sizcə rəssamlar başqa yaradıcı adamlardan hansı xüsusiyyətləri ilə fərqlənirlər?\n- Rəssamlara bəzən kənardan baxanda deyirlər ki, onlarda bir az çatışmazlıq var. Halbuki elə deyil. Bəlkə rəssamın ağlı daha çoxdur. Çünki rəssamın həyatda gördüklərini başqa sənətdə olanlar görmürlər. Biz küçə ilə gedərkən biri digərilə söhbət edəndə baxırıq və "ah, nə gözəldir!" - deyə imkan varsa bloknotu çıxarıb nəsə cızırıq. Sən o gözəlliyi görürsən, amma başqası onun yanından saymazyana keçir. Bunun fərqi odur.\n- İlk dəfə əlinizə fırça alanda nə çəkdiyiniz yadınıza gəlirmi?\n- Mən əlimə birinci dəfə fırça yox, qələm almışam. Rəssamlığa da getmək fikrim yox idi. Sənədlərimi Tibb İnstitutunun "rabfak"ına verdim. Atam istəyirdi ki, həkim, mühəndis olum. Mən "Sovetski" məhləsində böyümüşəm. Bu məhəllələrdə ağıllı-başlı adam yox idi. Qonşuda bir kasıb ailə vardı. Onların oğlu Muxtar rəssamlıq məktəbində oxuyurdu. Mən də onlara qoşulmuşdum. Bir gün o mənə dedi ki, gəl, səni də rəssamlıq texnikumuna aparaq. Onun sözünü zarafat hesab elədim. Axı o yaxşı bilirdi ki, mən şəkil çəkməyi bacarmıram. Həmin il Mikayıl Abdullayev də texnikuma ərizə vermişdi. Mən də evimizdən xəbərsiz sənədlərimi Tibb İnstitunun "rabfak"ından alıb, rəssamlıq texnikumuna verdim. Bir neçə gündən sonra qəbul imtahanları başlanacaqdı. Muxtar məni başa saldı ki, evdə əlinə nə düşsə şəklini çək. "Qorxma, əlin öyrəşər, lap papağını qoy qabağına çək" - dedi. İmtahan günü gəlib çatdı. Bir neçə gün ərzində rəsmdən, rəngdən və kompozisiyadan imtahan verdik. Texnikuma qəbul olunandan xeyli sonra evimizdə xəbər tutdular. Atamın yaman acığı tutdu, amma iş-işdən keçmişdi. O vaxt rəssamlıq məktəbində dərs deyən müəllimlərin çoxu ermənilər və ruslar idi. Onların da bizi görməyə gözləri yox idi. Biz bunu sonradan başa düşdük. Moskvadan qayıdandan sonra - 42-ci ildə yavaş-yavaş özümüz dərs deməyə başladıq. Elə o vaxtdan bu günə qədər dərs deyirəm.\n- "Moskvalı" tələbələr Bakıya qayıtdıqdan sonra özlərinə asanmı yer tapdılar?\n- Moskvadan gələn tələbələr - Mikayıl Abdullayev, Eyyub Məmmədov, Əbdülxalıq, Maral Rəhimzadə Azərbaycanın ən yaxşı rəssamları oldular. Biz 10 nəfərə yaxın idik. Hamımız da Xalq rəssamı fəxri adını aldıq. Onların hamısı realist olublar. Bu çox çətindir. İndi rəssamlar oxumur, çəkmir. Əyri-üyrü şeylər çəkməklə rəssamlığa modern üslub gətirdiklərini deyirlər. Yeniliyi savadlı adam gətirər. İndiki tələbələr kitabxananı tanımırlar. Biz oxuyur, müzakirə aparır, mübahisə edirdik. İndi tələbəyə "3" yazırıq gedir. Açığını deyim ki, pis vaxtdır.\n- Tez-tez özlərini modernist cərəyanın nümayəndələri adlandıranlar "bəzi rəssamların məktəbi köhnəlib" deyirlər. Ümumiyyətlə, rəssamların məktəbi köhnələ bilərmi?\n- Dəb ayrı şeydir. Dəb tez-tez dəyişir. Bir də var qanun. Mən dövlətin, hökumətin qanununu yox, insanlıq qanununu deyirəm. İnsan necə olmalıdır? Necə olar ki, gözəl bir insanın başını ayağı yerində və ya əksinə çəkirsən? Bunu necə qəbul eləmək olar? Bir dəfə məni bir pambıqçı qadının şəklini çəkmək üçün rayona göndərmişdilər. Gəlib kolxoz sədrinin otağında onu gözlədim. Arıq, çəlimsiz bir qızı portretini çəkməkdən ötrü yanıma göndərmişdilər. Gözlərimə inanmadım: doğrudanmı bu çəlimsiz vücudla o qəhrəmandır? Əməlli-başlı çaşmışdım. Onun portretini necə çəkəcəyimi düşünürdüm. Mən gərək bu çəlimsiz qızda ilk növbədə qəhrəmanlığını, daha sonra qadınlığını hiss etdirəydim. Əllərini yekə çəkib onu qəhrəman kimi təqdim eləmək əsas iş deyil. Bu balaca adamın böyük iş gördüyünü göstərmək lazım idi. Onun portretini çəkdim. Uğurlu da alındı. Gərək insanı görəsən. Görüb çəkmək üçün də gərək bacarıq, ustalıq olsun. İndi o ustalıq yoxdur. Bilirsinizmi, gec-tez vakum əmələ gələcək. Moderni bacarmaq asan deyil. O çox böyük sənətdir. Pikasso adamı özündən də yaxşı çəkib. Gərək bacarasan. İndi modernizm də dəb düşüb. Rəssamlar İttifaqında bizim tələbələrin 99 faizi hamısı elə çəkir. Bu keçib gedəcək.\nİnanıram ki, bir neçə vaxt keçəcək, realizm yenə də qayıdıb gələcək.\n- Deyirlər, yaxşı müəllimin bir xoşbəxtliyi də odur ki, tələbəsi ondan irəli getsin.\n- Mənim yalnız bir tələbəm - Tahir Salahov məndən qabağa gedib. O, çox böyük sənətkardır. Tahirin çatışmayan cəhəti böyük adam olmaq istəyidir. Mən ona deyirəm ki, sən rəssamsan, böyük adamsan, bundan böyük adam olmayacaq. Moskvada bir qrup adamlar, burda da bəzi rəssamlar onu xoşlamır. Ancaq yüksək vəzifəli adamlar onu xoşlayır. Tahir Pikasso kimi böyük sənətkardır. O, əvvəllər nə çəkirdisə, mənim işlərimə oxşayırdı. Sonra yolunu dəyişdi. Keçmiş SSRİ-də 2-3 yaxşı rəssam varsa, biri Tahir Salahovdur.\n- Bir-iki il bundan qabaq Türkiyədə keçirilən bir sərgidə əsərlərinizin oğurlandığı haqqında söz-söhbət gəzdi.\n- Bilmirəm, bunu nə üçün mənim adımla əlaqələndirdilər? Türkiyədə satdığım işlərdən ibarət sərgi açmışdılar. Orda elə bir ciddi işlərim də yox idi. Arif Məlikovun qızı uşaq olanda onun portretini çəkmişdim. Demişdim ki, toyunda deyərsən, çərçivəyə salıb gətirərəm. Toya dəvət eləmədi. Sonra bir-iki dəfə də dedim ki, gəl, qızının portretini apar. Yenə gəlmədi. Mən də həmin əsəri yaxşı qiymətə satdım. Arif məndən küsdü. Türkiyədə həmin əsəri, bir də başqa bir əsərimi oğurladılar.\n- Öz avtoportretinizi çəkmisiniz?\n-(divardakı iri portreti göstərir) Bax, görürsənmi, onu 60 illiyim münasibətilə çəkmişəm. Daha bir yaxşı avtoportretim muzeydə saxlanılır. Bir-ikisini də satmışam. Mənim işlərimi ərəb ölkələrindən başqa, dünyanın hər yerindən gəlib alıblar. Demək olar ki, işim qalmayıb.\n- Min bir əziyyət, yuxusuz gecələr hesabına başa gələn əsərlərinizdən bir anın içində ayrılmaq sizinçün çətin deyilmi?\n- Çox çətindir... Əgər cavan olsaydım inanın ki, satmazdım. Satıb qızımın ailəsinə kömək edirəm. Bir az qalanlar var, onları da satacağam. Yoxsa məndən sonra onları kim satacaq? Ancaq inanın, o əsərlərlə birlikdə adamın canı, ürəyi gedir. O əsərləri vaxtilə 100 manata satmışdımsa, indi 1000 manata satardım. Mikayıl Abdullayevin çox gözəl işləri vardı. O, Stalinin portretini 50 dollara satdı. Sonra həmin əsəri auksionda 60 min dollara satmışdılar. O əsəri Mikayıl Moskvada naturadan çəmişdi.\n- İnstituta qəbul olanda sizə uğur gətirən şəkil çılpaq qadın fiquru olmuşdu. Ümumiyyətlə, rəssamın qadın şəkli çəkməsi təkcə gözəlliyə aludə olması ilə bağlıdır, yoxsa başqa səbəblər də var?\n- Mən bunun səbəbi barədə çox fikirləşməmişəm. Qadın çox qiymətli, incə varlıqdır. Kişi zəhmətkeşdir, fəhlədir. Qadın isə onu ilhama gətirən varlıqdır. Nədənsə mən qadın şəkli çox çəkmişəm. Mən kosmetik vasitələrdən istifadə edən qadınları çəkməmişəm. Çəkdiklərim hamısı təbii sifətlərdir. Çoxlarını sifarişlə çəkmişəm. Zaqulbada istirahət edəndə qızlar portretlərini çəkdirmək üçün növbəyə dayanırdı.\n- 86 yaşınız tamam olur. Özünüzü necə hiss edirsiniz?\n- Allah bu vaxta qədər saxlayırsa böyük şeydir. Taleyimdən çox razıyam. Respublika Dövlət mükafatı laureatı, Xalq rəssamı kimi fəxri adlara layiq görülmüşəm. "Şöhrət" ordenini Heydər Əliyev mənə təqdim etdi. Prezident təqaüdü də alıram. O vaxt adımı təqaüd siyahısına salanda dedilər ki, ya Maral Rəhmanzadə, ya da sənin adın olmalıdır. Dedim ki, əvvəlcə Maralı siyahıya salın. Heydər Əliyev siyahıya baxıb "bəs Mirzəzadə hanı?" - deyə maraqlananda elə orda da adımı siyahaya salmışdılar. Daha nə edəcəklər mənim üçün?


Şirvanşahlar Sarayı Kompleksi - Icherisheher\n17 oktyabr saat 15:00 da “İçərişəhər” Dövlət Tarix-Memarlıq Qoruğu İdarəsinin “İstedArt” layihəsinin yeni mövsümünə start verilir.\nHeydər Əliyev Fondunun təşəbbüsü ilə təşkil olunan layihənin növbəti açılış mərasimi Maqsud İbrahimbəyov Yaradıcılıq Mərkəzində baş tutacaq.\nLayihədə müxtəlif internat məktəbləri, sağlamlıq imkanlari məhdud və daun sindromundan əziyyət çəkən uşaqlar iştirak edəcəklər.\nUşaqlar “Içərişəhər” DTMQİ hesabına rəssamlıq, heykəltəraşlıq, keramika və qrafika sənəti üzrə 9 ay ərzində dərs alacaqlar. Bu kimi layihənin təşkilində məqsəd nəsildən-nəslə ötürülən sənət növlərinin qorunub saxlanması ilə yanaşı əqli zəifliyi olan uşaqları incəsənət növlərimiz ilə tanış etmək, onları ruhlandırmaq, gələcək həyat yolunda peşə seçimində yardımdan ibarətdir.\nAçılış mərasimi KİV nümayəndələri üçün açıqdır!


Azərbaycan Sahibkarlar Konfederasiyanın “Menecment Komissiyası” 2021-ci ildə gördüyü işlərə dair hesabat verib - AZƏRTAC\nAzərbaycan Respublikası Sahibkarlar (İşəgötürənlər) Təşkilatları Milli Konfederasiyasının (ASK) tərkibində aktiv fəaliyyəti ilə seçilən “Menecment Komissiyası” 2021-ci ildə gördüyü işlərə dair hesabat verib.\nKomissiyanın Lütfi Zadə Mərkəzində keçirilən hesabat görüşündə üzvlər və Azərbaycan Sahibkarlar Konfederasiyası aparatının rəhbərləri iştirak edib.\nASK-nin mətbuat xidmətindən AZƏRTAC-a bildirilib ki, komissiyanın sədri Camid Mövsümov ötən bir ildə görülən işlərin qısa təqdimatını edib. Onun sözlərinə görə, iş adamlarının tələbələrlə görüşləri təşkil edilib, sosial şəbəkələr üzərindən vebinarlar keçirilib, eyni zamanda, dünyada uğurla tətbiq edilən müasir idarəetmə metodları, əmək məhsuldarlığının yüksəldilməsi, layiqli əmək mövzularında komissiya üzvlərinin TV və radiolarda çıxışları, komissiyaya məxsus sosial şəbəkə kanallarının yaradılması işi uğurla yerinə yetirilib. C.Mövsümov İstanbulda keçirilən Türk Ticarət və Sənaye Palatasının 3-cü Baş Assambleyasının iclasında və Türk Biznes Forumunda iştirakları haqqında da məlumat verib.\nKomissiya sədri 2022-ci il üçün nəzərdə tutulan planlar barədə geniş təqdimat edib. Təqdimata əsasən, Menecment Komissiyası tərəfindən menecment kvalifikasiya layihəsi, idarəetmənin müasir formaları haqqında bloq yazıların və kitabın buraxılması, eyni zamanda, maarifləndirmə proseslərinə yeni keyfiyyət qatacaq “Sanal Studiya” verilişlərinin hazırlanması ilə bağlı planlar nəzərdə tutulub.\nKomissiyanın üzvü Elvin Mahmudov 2022-ci illə bağlı planlar ətrafında öz təkliflərini səsləndirib və idarəetmədəki “keyslər” əsasında müəyyən təlimatların hazırlanmasını təklif edib. Eyni zamanda, işğaldan azad olunan ərazilərimizdə qurulacaq sahibkarlıq subyektlərinin inkişafı üçün peşəkar menecment kadrlara ehtiyacın ödənilməsində komissiyanın üzərinə düşən vəzifələrə toxunub.\n“ASK Business Consulting” şirkətinin rəhbəri Şəbnəm Nuriyeva qarşıdakı layihələr barədə komissiya üzvlərinə məlumat verərək, əməkdaşlığın yaratdığı müsbət nəticələri qeyd edib.\nAzərbaycan Sahibkarlar Konfederasiyanın vitse-prezidenti Vüqar Zeynalov Komissiyanın fəaliyyətini yüksək qiymətləndirdiyini bildirib. O, idarəetmədə TRİZ metodlarından istifadə, korporativ idarəetmə qaydalarının, hesabatlılığın düzgünlüyü, risklərin idarə edilməsi, sistemləşmə, markalaşma mövzusunda öz təkliflərini irəli sürüb.\nKomissiyanın görüşü gündəlikdəki məsələlərin müzakirəsi ilə yekunlaşıb.\nAZERTAG.AZ :Azərbaycan Sahibkarlar Konfederasiyanın “Menecment Komissiyası” 2021-ci ildə gördüyü işlərə dair hesabat verib


SOCAR Kiyevdə yeni yanacaqdoldurma məntəqəsi açır » Memur.az\nTarix : 3-01-2021, 14:30 | Bölmə: dunya\nBu barədə AZƏRTAC-a SOCAR-ın Ukraynadakı törəmə şirkəti olan “SOCAR Energy Ukraine”dən məlumat verilib.\nYeni yanacaqdoldurma məntəqəsi avtomobillərin daha intensiv hərəkət etdiyi Stepan Bandera prospektində yerləşir. Bununla da “SOCAR Energy Ukraine”ın Kiyevdə yanacaqdoldurma məntəqələrinin sayı 13-ə çatacaq. Yeni komplekslərin üstün cəhəti onların xüsusi dizaynla müasir sənaye üslubunda tikilməsidir.\nBurada hər şey SOCAR-ın ənənəsinə uyğun olaraq beton, şüşə və metal konstruksiyaların vəhdətindən ibarətdir.


XƏBƏRDARLIQ: Leysan olacaq, dolu düşəcək – Səhifə 159014 – Bizimxeber\nOnline informasiya portalı\nXƏBƏRDARLIQ: Leysan olacaq, dolu düşəcək\n79635 oxunma | Tarix: İyun 12, 2017 | 3 il öncə\nİyunun 12-dən 13-ü gündüzədək bəzi rayonlarda hava şəraitinin qeyri-sabit keçəcəyi, şimşək çaxacağı, arabir yağış yağacağı gözlənilir. Ayrı-ayrı yerlərdə leysan xarakterli olacağı, dolu düşəcəyi, çaylarda sululuğun artacağı ehtimalı var. Qərb küləyi ayrı-ayrı yerlərdə arabir güclənəcək.\nEkologiya və Təbii Sərvətlər Nazirliyinin Milli Hidrometeorologiya Departamentindən “Qaynarinfo”ya verilən məlumata görə, sabah Bakıda və Abşeron yarımadasında havanın dəyişkən buludlu olacağı, arabir tutulacağı gözlənilir. Səhər və gündüz bəzi yerlərdə yağış yağacağı ehtimalı var. Mülayim şimal küləyi əsəcək.\nHavanın temperaturu gecə 16-20° isti, gündüz 24-28° isti, Bakıda gecə 17-19° isti, gündüz 26-28° isti olacağı gözlənilir. Azərbaycanın rayonlarında isə sabah bəzi yerlərdə şimşək çaxacağı, arabir yağış yağacağı gözlənilir.\nAyrı-ayrı yerlərdə leysan xarakterli olacağı ehtimalı var. Qərb küləyi gündüz ayrı-ayrı yerlərdə arabir güclənəcək. Havanın temperaturu gecə 17-22° isti, gündüz 29-34° isti, dağlarda gecə 8-13° isti, gündüz 17-22° isti olacağı gözlənilir.\nRamazan Mirzəyev qardaşlarını niyə biznesindən kənarlaşdırırb?\n“Sığorta Mamed” 28 ildə dövlət sığorta sisteminə nə verə bildi?\nKoronavirusa görə azanda dəyişiklik edilib (VİDEO)\n“Düşmən təxribatlarının qarşısı dərhal alınsın”- NAZİR ƏMR VERDİ\nOrduda valideyn görüşləri qadağan edildi – RƏSMİ\nAzərbaycan-Türkiyə sərhəddi bağlandı\nErmənilər Qazaxda yaşayış evləri və avtomobilləri atəşə tutdu\nƏmək müqaviləsi bağlamayan mağaza sahibinə vergi cəzası\nMikayıl Cabbarov: Azərbaycanda kifayət qədər ərzaq ehtiyatı var (VİDEO)\nKoronavirusdan qorunmaq üçün maskalardan BU QAYDADA istifadə edin\nTanınmış iş adamından Eldar Əzizova şikayət: “Torpaq sahəmdə qanunsuz zibil yığım məntəqəsi tikilir”\nQəlyan çəkilən məkanlarda reydlər başladı\n“Harasa qaçmaqla heç bir şey düzəlməyəcək” – Araz Ağalarov\nAğacan Abıyev: “Boksçu qadının doğduğu uşaq sağlam ola bilməz, əyri-üyrü olacaq”\nQüdrət Həsənquliyev: “Xarici səfərlərdən imtina etmək lazımdır”\nŞahbaz Xuduoğlu: “Atamdan sonra o evi dağıdıb başqa ev tikmişdilər…”\n“Şəxsən mən İlham Əliyevə inanıram” – Sərdar Cəlaloğlu + Müsahibə\nBakıdakı Avropa çempionatı təxirə salınmayacaq – İtalyanlar da gəlir\nQılıncoynatma federasiyasında nə baş verir? (ARAŞDIRMA)\nPərviz “Survivor”da hönkür-hönkür ağladı – Video\nElman Rüstəmovun federasiyasında nə baş verir? – Araşdırma\nHokkey üzrə dünya çempionatı təxirə salındı\nMurad Dadaşov “Xəzər”ə “Fəlakət”i gətirdi\nMədət Quliyevin oğlu toya maskada gəldi – FOTO\n“Mucize Doktor”un Nazlısı da azərbaycanlı imiş…\nARB TV Nazilə Səfərlini efirdən uzaqlaşdırdı\nMətanət Əsədovanın efir mədəniyyətindən “incilər”… + Videolar\nRamazan Mirzəyev qardaşlarını niyə biznesindən kənarlaşdırırb? - 19:55\nMikayıl Cabbarov: Azərbaycanda kifayət qədər ərzaq ehtiyatı var (VİDEO) - 19:38\nKoronavirusdan qorunmaq üçün maskalardan BU QAYDADA istifadə edin - 19:31\nAzərbaycan-Türkiyə sərhəddi bağlandı - 18:50\nTanınmış iş adamından Eldar Əzizova şikayət: “Torpaq sahəmdə qanunsuz zibil yığım məntəqəsi tikilir” - 18:49\n“Sığorta Mamed” 28 ildə dövlət sığorta sisteminə nə verə bildi? - 18:21\nErmənilər Qazaxda yaşayış evləri və avtomobilləri atəşə tutdu - 17:39\nKoronavirusa görə azanda dəyişiklik edilib (VİDEO) - 17:13\n“ASAN xidmət” mərkəzləri bağlandı - 17:04\nKoronavirus zərərsizləşdirildi? -Vaksin hazırlandı - 16:49\nQəlyan çəkilən məkanlarda reydlər başladı - 16:45\n“Düşmən təxribatlarının qarşısı dərhal alınsın”- NAZİR ƏMR VERDİ - 16:42\n“Lukoil” benzinin qiymətini endirməyib? — İDDİA - 16:35\nOrduda valideyn görüşləri qadağan edildi – RƏSMİ - 16:30\nMilli Onkologiya Mərkəzi BAĞLANDI — FOTO - 16:20\nSəfər Mehdiyev adamını hara qədər qoruyacaq? - 16:12\nAZAL-dan müraciət -“Biletləri cəriməsiz geri qaytara və ya dəyişdirə bilərsiz“ - 15:47\nDaha bir dərmanın istifadəsinə qadağa – “Azarga”  - 15:42\nİcra başçısı müavinini işdən çıxardı - 15:35\nBu, on minlərlə şəxsin işini itirməsi deməkdir: Bəs nə etməli? (EKSPERT) - 15:32\nMurad Dadaşov “Xəzər”ə “Fəlakət”i gətirdi - 15:31\nKoronavirusla bağlı “Sədərək”, “Binə”, “Meyvəli”ni nə gözləyir? - 15:30\nDaha 3 koronoviruslu xəstə sağaldı – AZƏRBAYCANDA - 15:29\nDiaspora Komitəsindən xaricdə yaşayan azərbaycanlılara müraciət - 15:29\nOqtay Şirəliyevin qızından maraqlı AÇIQLAMALAR - 15:28\nMədət Quliyevin oğlu toya maskada gəldi – FOTO - 15:27\nDİN ələ keçirdiyi mütəşəkkil dəstənin videosunu yaydı - 15:25\n“Mucize Doktor”un Nazlısı da azərbaycanlı imiş… - 15:24\nİran Azərbaycana təşəkkür etdi - 15:23\nNazirlik rəsmisinin rəhbərlik etdiyi dəstə tutuldu – RƏSMİ - 15:00\nSabahdan Azərbaycanda xüsusi rejim tətbiq olunacaq - 21:38\nAzərbaycanda 19 koronavirusa yoluxma halı qeydə alınıb - 19:54\nKənd içində “şəhər”… – Balaxanıdan fotoreportaj - 19:08\nƏmək müqaviləsi bağlamayan mağaza sahibinə vergi cəzası - 19:06\n“O, deputat olmaq istəyirdi, alınmadı…” – Fəzail Ağamalı - 11:57\n“Hökumətdə devalvasiya qorxusu yoxdur” – Elman Rüstəmov - 11:49\n“Bir az savadı olan başa düşər ki, şəhəri havadan dərmanlamaq - 11:43\nVirusa görə bağlanan Kəbədən inanılmaz görüntü – VİDEO - 11:29\nKoronavirusdan ölən adamın dəfn qaydası açıqlandı – RƏSMİ - 11:26\nÇinə koronavirusu ABŞ ordusu gətirmiş ola bilər - 11:24\nBakıda “AST Telman”ın qohumunun “Ferrari” dələduzluğu - 11:23\nBakıda kirayə evlərin qiyməti düşdü - 11:21\nPrezident sərəncam imzaladı: 11 milyon manat ayırıldı - 11:19\nDaha bir ölkədə məktəblər və universitetlər bağlandı - 00:18\n“Harasa qaçmaqla heç bir şey düzəlməyəcək” – Araz Ağalarov - 00:05\n“Lukoil” benzinin qiymətini endirməyib? — İDDİA\nBu, on minlərlə şəxsin işini itirməsi deməkdir: Bəs nə etməli? (EKSPERT)\nKoronavirusla bağlı “Sədərək”, “Binə”, “Meyvəli”ni nə gözləyir?\n“Hökumətdə devalvasiya qorxusu yoxdur” – Elman Rüstəmov\nKoronavirus maskaları dəb aksesuarına çevrildi – FOTOLAR\nPutin oxşarıyla bağlı suala cavab verdi\nZelenskinin gecə klubunda rəqsi (VİDEO)\nBakıda niyə qar yağmır? – Ekoloq açıqladı\nƏlaqə: (077) 611-44-00


Ana səhifə » Müəlliflər\t» AXCP-də yeni istefalar\nRadikal müxalifət düşərgəsi daxilində uzun müddətdir ki, davam edən gərgin proseslər daha da sürətlənməkdədir. Müsavat Partiyasının sonuncu qurultayının ardından başlanan parçalanma Tural Abbaslı və komandasının qurumdan ayrılması ilə öz məntiqi nəticəsinə çatır. Eləcə də, AXCP-dən kütləvi şəkildə istefa verən gənclərin açıq şəkildə Əli Kərimli və onun partiyadaxili “zor maşını”na qarşı çıxması bir daha göstərdi ki, ənənəvi radikal düşüncəsini dəyişməyən, inkişafdan, tərəqqidən geri qalan düşərgə təmsilçiləri tükəniblər.\nÜmumiyyətlə, milli maraqlara zidd “siyasi fəaliyyətlə” məşğul olmağı özünə peşə seçmiş bu azlıq, sözün əsl mənasında, “qürub” çağlarını yaşayır. Özünü düşərgə lideri sayan şəxslərin elə partiyalarının üzvləri tərəfindən ifşa edilməsi, həmin “liderlər”in xarici, ermənipərəst dairələrin sifarişlərini yerinə yetirən xidmətçilərdən seçilmədiyini ortaya qoyması bir daha belələrinin əsl simasını cəmiyyətimizə göstərir.\nİstər Müsavat Partiyasında, istərsə də AXCP-də on illərdir ki, dominantlıq edən, partiya idarəçiliyini ailə biznesi şəklində əlində cəmləyən, bu təşkilatları özünün maddi maraq vasitəsinə çevirən şəxslərin nə qədər “demokratik” olduqlarını həmin partiyaların gənclərinin “dilindən eşitdik”.\nBu partiyada cəm olmuş gənclərin mühüm bir hissəsi təmsil olunduqları təşkilatlardan istefa verir, partiya sədrinin əməllərindən cana doyduqlarını bildirirlər. AXCP-də baş verənlər bu mənada daha “maraqlıdır”. Belə ki, indiyədək bu partiyanın gənclər təşkilatına yığılmış beş-on gənc Ə.Kərimlinin, eləcə də, ona yaxın olan qrupun əmrlərini sözsüz yerinə yetiriblər. Ə.Kərimli xarici ermənipərəst təşkilatlardan alınan sifarişlərin əsas “qara işləri”ni məhz həmin gənclərə gördürüb. Hətta Ə.Kərimlinin gənclər üzərindən çirkin oyunlar oynadığının, öz mənafeyi xatirinə rəhbərlik etdiyi partiyanın üzvü olan gəncləri belə qanunsuz əməllərə yönləndirdiyinin şahidi olmuşuq. Gənclər isə artıq Ə.Kərimli kimilərinin əmrlərini gözüyumulu yerinə yetirmək istəmirlər. Onlar verilən “göstəriş”i təftiş edir, hətta müzakirəyə çıxarırlar. Bu isə AXCP sədrinə naxoş gəlir, nəticədə həmin gənclər partiya sıralarından qovulur. Yəni, bu partiyada nəinki kimsə təşəbbüs irəli sürə bilər, əksinə, Ə.Kərimlinin xəbəri və göstərişi olmadan heç bir fəaliyyətə imza ata bilməz.\nBəli, partiyadaxili qruplararası savaşın günü-gündən daha qızğın forma alması, partiya rəhbərliyində təmsil olunanların sıravi üzvləri döydürməsi kimi halların meydana çıxması bir daha göstərir ki, AXCP adlı siyasi təşkilat artıq tarixə qovuşub. Sadəcə, Ə.Kərimli hələ də anlamır ki, o, nəticə etibarı ilə bu gün yalnız partiyanın adının sədridir. Partiya üzvləri hərəsi bir qruplaşmaya məxsusdur.\nPartiyadan ayrılmışların, daha doğrusu, Ə.Kərimliyə yaxın Gözəl Bayramlı-Həsən Kərimov qruplaşmasının hədəfinə düşən şəxslərin isə düşərgə daxilində yeni bir siyasi qüvvənin əsasını qoyduğu artıq söylənməkdədir. Bildirilir ki, Ə.Kərimlidən ayrılan partiya üzvləri, sədr müavinləri və digərləri həm də partiyadaxili iqtidarı devirmək üçün güc yığmağa niyyətləniblər. KİV-də yayılan məlumata görə, artıq partiyadan istefa vermiş qrup digər narazı AXCP üzvləri ilə də danışıqlar aparır.\nBu baş verənlər yalnız özünün xırda “AXCP biznesini” əlində saxlamağa cəhd göstərən Ə.Kərimliyə qarşı qalxan narazılıqların miqyasının artdığını göstərir. Ölkədə siyasi dayağını tamamilə itirən, illərdir Azərbaycan siyasətində heç bir uğuru ilə yadda qalmayan və korporativ maraqlarını təmin etməyə çalışan, öz “fəaliyyətini” xaricdən pul alıb ölkədə qarşıdurma yaratmağa cəhdə sərf edən, “liderliyi” yalnız kabineti ilə məhdudlaşan Əli Kərimli isə yalanları ilə aldatdığı şəxsləri artıq ətrafında saxlamaq iqtidarında deyil.


Paşinyan Belarusun Azərbaycanla strateji müttəfiqliyindən ciddi narahat olub: "Biz kimə bel bağlayıb-bağlamayacağımızı, nəhayət, ayırd etməliyik”\n27 Noyabr 2018 - 14:50\nPaşinyan Belarusun Azərbaycanla strateji müttəfiqliyindən ciddi narahat olub:"Biz kimə bel bağlayıb-bağlamayacağımızı, nəhayət, ayırd etməliyik”\n“Kolektiv Təhlükəsizlik Müqaviləsi Təşkilatının (KTMT) üzv ölkələri bir-birinə qarşı müttəfiqlik öhdəliklərini dəqiqləşdirməlidir”.\nTASS xəbər verir ki, bunu Vanadzor şəhərindəki mitinq iştirakçıları qarşısında Ermənistanın Baş naziri vəzifəsini icra edən Nikol Paşinyan deyib.\n“Bildiyiniz kimi, son vaxtlar KTMT-də qızğın müzakirələr gedir. Bəli, bu müzakirələrin hədəfi üzv ölkələrin bir-birinə qarşı hansı öhdəliklər daşıdığına aydınlıq gətirməkdir. Biz kimə bel bağlayıb-bağlamayacağımızı, nəhayət, ayırd etməliyik”, – o, vurğulayıb.\nN.Paşinyan deyib ki, “Müqaviləyə əsasən Ermənistanın müttəfiqi sayılan bəzi ölkələrin bizə o qədər də dost olmayan qonşumuza silah satmaları bir qədər müəmmalıdır… Bu məsələni müttəfiqlərimizlə müzakirə etməyi səmimi qəlbdən istərdik”/Report\nXatırladaq ki, son vaxtlar Ermənistan iqtidarı Azərbaycanla Belarusun yüksələn strateji müttəfiqliyindən ciddi narahat olmağa başlayıb. Bu narahatlıq Azərbaycan prezidentinin Minskə son səfərindən sonra pik həddə çatıb.


Bu bayraq Bico kənd İcra Nümayəndəliyinin önündə dalğalanan Azərbaycan bayrağıdır » Xeberci.info\nBu bayraq Bico kənd İcra Nümayəndəliyinin önündə dalğalanan Azərbaycan bayrağıdır\nXeberci.info xəbər verir ki, Bu bayraq Bico kənd İcra Nümayəndəliyinin önündə dalğalanan Azərbaycan bayrağıdır. Hənsı ki, bu bayrağın uğurunda Bico kəndindən 5 igidimiz canından və qanından keçib.\nTəəssüflər olsun ki, az öncə xeberoxuaz , yenisabahaz və s. kimi bir sıra saytlar Bico kənd İcra Nümayəndəliyinin qarşısındakı bu bayrağa hörmətsizlik edildiyi haqqında ölkə mediyasında məlumatlar yayıblar. Qərəz dolu məlumatlar.Eyni zamanda bu məlumatlar təkcə Bico kənd İcra nümayəndəsini deyil ümumilikdə bicoluları bayrağa laqeyd kimi göstərməkdir.\nBelə ki, xeberoxuaz saytı yenisabahaz saytna istinadən yazıb ki, fotoqraf Orxan Əzimin məlumatına əsasən "Bico kənd inzibati ərazi dairəsi üzrə nümayəndəliyinin binasının qarşısında asılan bayraq hissələrə bölünüb və baxımsız vəziyyətdədir."\nBico.az bu xəbəri araşdırmaq və məsələnin əslini öyrənmək üçün Bico kənd İcra Nümayəndəsi olan M. Bəhlul müəllimlə telefon bağlantısı qurdu. Yayılan xəbərin qərəzli və yalan olduğunu bildirədək Bəhlul müəllim qeyd etdi ki, 21 iyun günün ikinci yarısında kəntdə möhkəm külək oldu, eyni vaxtda kəndin digər hissəsində yanğın hadisəsi də baş vermişdi. Mən də hadisə baş verən yerdə idim. Oradan çıxıb İdarəyə gəldikədə gördüm ki, külək bayrağın bəzi hissəsini zədələyib. Dərhal bayrağı yeni bayraqla əvəz etdim.\nP.s: Biz yayılmış bayraq şəkilinin Bico kəndinə aid olmadığını da aşkarladıq. Şəkillərə baxıldıqda bayraq dirəklərinin roliklərinin fərqli istiqamətlərdə olduğunu görə bilərik.\nXaçmaz rayon rəhbərliyindən bayrağa qarşı hömətsizlik - CIRILDI+FOTOLAR


Səyyar rayon müşavirəsi keçirilmişdir. - Xəbərlər - LAÇIN RAYON Icra Hakimiyyəti\nSəyyar rayon müşavirəsi keçirilmişdir.\n01.03.2018-ci il tarixdə Bakı şəhəri Nərimanov rayonu ərazisində yerləşən 325 nömrəli şəhər tam orta məktəbinin akt zalında Laçın Rayon İcra Hakimiyyətinin və 11 aprel 2018-ci il tarixdə keçiriləcək Prezident seçkilərində Yeni Azərbaycan Partiyasının Mərkəzi Seçki Qərargahının Laçın rayon şöbəsinin birgə təşkilatçılığı ilə səyyar rayon müşavirəsi keçirilmişdir.\nSəyyar müşavirədə məntəqə seçki komissiyalarının sədrləri, rayonun idarə, müəssisə, təşkilat rəhbərləri, şəhər, qəsəbə və kənd inzibati ərazi dairəsi üzrə nümayəndələr iştirak etmişlər.\nYığıncağı giriş sözü ilə açan Laçın Rayon İcra Hakimiyyətinin başçısı Aqil Nəzərli çıxışında bildirmişdir ki, qarşıdan gələn Prezident seçkiləri həmişə olduğu kimi bu il də Azərbaycan Respublikasının Seçki Məcəlləsinin tələblərinə tam uyğun şəkildə təşkil olunmalı, azad, sərbəst və şəffaf keçirilməlidir. Azərbaycan Respublikasının Seçki Məcəlləsinin 98-ci maddəsinin tələblərinə müvafiq olaraq seçkilərin yüksək səviyyədə və mütəşəkkil keçirilməsi, vətəndaşların rahat səsverməsi, komissiya üzvlərinin və müşahidəçilərin normal fəaliyyəti üçün rayon üzrə fəaliyyət göstərən 102 seçki məntəqəsi tam hazırıq vəziyyətinə gətirilmiş, lazımi avadanlıq və texniki vasitələrlə tam təmin edilmişdir. Məcəllənin 46-cı maddəsinin tələblərinə uyğun olaraq seçici siyahıları aidiyyəti qurumlar da bu işə cəlb olunmaqla, işlənib hazırlanmış, ərazidən köçüb gedənlər və vəfat etmiş şəxslər seçici siyahılarından çıxarılmışlar. Seçici siyahılarının dəqiqləşdirilməsində təsərrüfatbaşına kitablarından əsas vasitə kimi istifadə olunmuşdur. Seçki gününədək 18 yaşı tamam olanların, ordu sıralarına çağırılan və tərxis olunun gənclərin, ali və orta-ixtisas məktəblərində əyani təhsil alan tələbələrin uçotuna xüsusi diqqət yetirilmişdir.\nRayon İcra Hakimiyyətin başçısı Aqil Nəzərli Seçki Məcəlləsinin 1.1.28-ci maddəsinin tələblərinə əsasən uzaq və yolu çətin keçilən yerlərdə yaşayan seçicilərin seçki məntəqələrinə çatdırılması üçün nəqliyyat vasitələrinin ayrılmasının təmin edilməsi üçün aidiyyəti qurumlara tapşırıq və tövsiyələrini vermişdir.\nBildirilmişdir ki, seçki sənədlərinin vaxtında gətirilməsi və itkisiz çatdırılması, eyni zamanda seçki ərəfəsində, xüsusi ilə seçki günü sabitliyin və asayişin qorunub saxlanması, seçki məntəqələrinin qanunauyğun şəkildə mühafizəsinin təşkili məqsədilə Laçın Rayon Polis Şöbəsinin əməkdaşlarından ibarət operativ qruplar yaradılmış, itirilmiş və müddəti bitmiş şəxsiyyət vəsiqələrinin verilməsi üçün şəhər, qəsəbə və kənd inzibati ərazi dairəsi üzrə nümayəndələrlə birlikdə qrafik tərtib olunmuşdur.\nRayonun bütün seçki məntəqələrində rabitə təminatı və elektrik enerjisinin verilməsində bütün zəruri texniki məsələlər yüksək səviyyədə həyata keçirildiyinə görə bu sahələrdə heç bir problem yoxdur.\nSonra Laçın Rayon İcra Hakimiyyətinin başçısı Aqil Nəzərli rayonun idarə, müəssisə, təşkilat rəhbərlərinə, inzibati ərazi dairəsi üzrə nümayəndələrə vətəndaşların təklif, ərizə və şikayətlərinə həmişəki kimi daim diqqətlə yanaşmaları üçün öz tapşırıqlarını vermişdir.\nRayon rəhbəri müşavirənin yekununda bir daha əmin olduğunu bildirmişdir ki, ölkəmizin bütün şəhər və rayonlarında olduğu kimi Laçın rayonu üzrə də seçkilər Seçki Məcəlləsinin tələblərinə uyğun şəffaf, ədalətli, demokratik şəraitdə keçiriləcəkdir.


"Moody’s" Azərbaycan Beynəlxalq Bankının reytinqini yüksəldib\nMoody’s Beynəlxalq Reytinq Agentliyi Azərbaycan Beynəlxalq Bankının reytinqlərinə yenidən baxıb. Agentlik Bankın reytinq proqnozlarını yaxşılaşdıraraq Stabildən Pozitivə dəyişib. Bankın kredit ödəmə qabiliyyəti reytinqi də bir pillə yüksələrək “b3”dən “b2”də qərarlaşıb. Bankın uzunmüddətli depozit reytinqi isə “B1” səviyyəsində saxlanıb. Bankın beynəlxalq reytinqləri ilə bağlı daha ətraflı məlumatları buradan əldə etmək olar.\nMoody’s analitiklərinin Bankın reytinq proqnozlarını pozitiv qiymətləndirməsi Azərbaycanın ölkə reytinqinin gələcəyinə pozitiv baxışlardan irəli gəlir. Kredit ödəmə qabiliyyəti reytinqinin bir pillə irəliləməsində isə Bankın yüksək gəlirliliyi və kapital adekvatlığı səviyyəsi mühüm rol oynayıb. Bu, Agentlik ekspertlərinin şərhində də xüsusi vurğulanır. Qeyd edilir ki, pandemiya şəraitinin iqtisadiyyat üçün yaratdığı çətinliklərə baxmayaraq Bank yüksək gəlirliliyini və kapital mövqeyini qoruya bilib. Bankın kapital adekvatlığı əmsalı hazırda tənzimləyicinin müəyyən etdiyi normadan bir neçə dəfə çox – 33,3% səviyyəsindədir. Bu da gələcəkdə yarana biləcək hər hansı risklərin qarşısının alınmasına imkan yaradır.\nAzərbaycan Beynəlxalq Bankının yerli və xarici valyutada qısamüddətli depozit reytinqinin “B1” səviyyəsində olması da Bankın kredit qabiliyyətinin inkişafını əks etdirir. Moody’s Azərbaycan Beynəlxalq Bankının depozit reytinqinə hökumət dəstəyini də yüksək səviyyədə dəyərləndirir.\n14 Aprel 2021 09:40 245\n3 Dekabr 2021 12:42 189


Xoşbəxt bir əlaqə üçün bunları edin » Qadınla.Com - Qadınlar Birİncidir!\nTarix: 14-01-2015, 10:30\nQarşınızda yeni bir əlaqə var və siz bu əlaqənin mükəmməl bir şəkildə başlayıb, elə davam etməsini istəyirsiniz. O zaman bunun üçün əlinizdən gələni etməyə hazır olun.\nSevgi, heyranlıq, şəfqət xoşbəxt və uzun ömürlü bir əlaqənin ən əhəmiyyətli elementlərinən biridir. Cütlüklər bir-birlərinə duyduğu qarşılıqlı hörmət çərçivəsində xoşbəxt və uzun ömürlü əlaqəyə sahib ola bilərlər...\nGözəl və sağlam bir əlaqə üçün sizə bir neçə məsləhət;\n- Sizə həmişə hədiyyələr almasını, davamlı sizinlə maraqlanmasını gözləməyin. Siz yetkin bir qadınsız və həmişə maraq gözləməniz ona darıxdırıcı gələ bilər.\n- Bir əlaqədə güzəştə getmək iki tərəfli olmalıdır. Həmişə siz güzəştə gedirsizsə, bu vəziyyətdə bir səhv var deməkdir. Eyni vəziyyət qarşı tərəf üçün də keçərlidir. Unutmayın, sağlam bir əlaqə üçün qarşılıqlı fədakarlıq olmalıdır.\n- Bir kişini dəyişmək çox çətindir. Ona görə də onu olduğu kimi qəbul edərək, bir-birinizə uyğunlaşmağa çalışın.\n- Əlaqənizə həyəcan qatmaq istəyirsinizsə, onunla həyəcanı fərqli yerlərdə axtarın. Məsələn, fərqli məkanlarda edəcəyiniz kiçik eşqbazlıqlar aranızdakı sevgini gücləndirər.\n- Hər şeyə tez hirslənməyin. Hadisələrin nə olduğunu öyrənin və yersiz çıxışlar etməyin. Hirsinizi nəzarət altında saxlamağı bacarın. Əks halda həm sağalmaz yaraların açılmasına səbəb olar, həm də gərəksiz qəlb qırarsız. Təbii ki, eyni şey onun üçün də keçərlidir. Sizə qarşı gözəl rəftar etməsini təmin edin.\n- Boş vaxtlarınızda gözəl anlar, romantik dəqiqələr keçirin. Bir-birinizə çox vaxt ayırmağa çalışın. Bu sizin əlaqənizi sağlam, uzun ömürlü edər.\n- Onu xırda problemlərinizlə bezdirməyin. Həmişə bir şeylərdən şikayət etməniz və ya narazılığınız onu sizdən yavaş yavaş uzaqlaşmasına səbəb olar. Əlaqənizi lazımsız problemlərlə qısaltmayın. Həyata qarşı enerjili olun və bunu ona da göstərin. loading... 100\nbir-birinizi taniyin hormet edin\n10 mart 2015 17:14\n15 yanvar 2015 21:05\n- Hər şeyə tez hirslənməyin. Hadisələrin nə olduğunu öyrənin və yersiz çıxışlar etməyin. Hirsinizi nəzarət altında saxlamağı bacarın. Əks halda həm sağalmaz yaraların açılmasına səbəb olar, həm də gərəksiz qəlb qırarsız.heyif men elemiwem (((((\n15 yanvar 2015 14:50\nBunlara ehtiyacim yoxdu .her sey eladi bizde\n14 yanvar 2015 17:55\nhersey qarsiliqlidi hersey insanin ozunnen asildir\nlazimli xeber idi twk\n14 yanvar 2015 16:13\nMARAQLİ XEBERDİ TSK\n14 yanvar 2015 15:53\nBir kişini dəyişmək çox çətindir. Ona görə də onu olduğu kimi qəbul edərək, bir-birinizə uyğunlaşmağa çalışın.. herden cetin olur 14 yanvar 2015 13:36\nsukurler olsun her sey yolundadi,amma bir sey varki yoldasim hedsiz qisqancdir..\n14 yanvar 2015 12:49\nXowbext elaqe ucun bir birini oldugu kimi qwbul etmeli qarwiliqli hormet ve anlayiw gostermelidiler. Allaha coz wukur coox xowbext elaqem varn niwanlimla sozun esil menasinda bir birimizi tamamlayiriq. Menim menfimi niwanlim ötürür onun menfisinide men.\n14 yanvar 2015 11:48\nbizde kusmek olmasa qalan herwey yaxwidi\n14 yanvar 2015 11:47\nAllaha wukur bizdede her wey yaxsi arada bezi problemler olmagina baxmayaraq wukr Allaha her wey karwiliklidi bizde bir ovladimizda var.Ailemcun yawiyaram balama Yoldawima qurban olum.sizde caliwin sevdiyinize sadig olun\n14 yanvar 2015 11:32\n4 Aileli. Offline\nHer sey qarsiliqli anlayisdan ibaretdir iki teref bir birini anlamirsa hormet gostermirse her sey biter\nmende var bezi menfi cehetler ta elemerem tesekkur\nsukur bizde her sey yaxsidi ama bezi insanlar özünü mələk göstərməyçün maskalar taxır çoxları. Dindarın keçmisini qurtdalasan 66 dənə oğlan çıhacah indi olub dindar. Özünü ağıllı göstərməyə çalışan Allah bilir nəylə məşğuldu. Nədə olsa yazılarını görürsüz düzdü. Hamı mələk cildinə girməsi biraz asand olur.Eger qarwina duzgun biri cixsin isteyirsense ozunde duzgun yawa. Insan hardasa sehv buraxanda evvel axir onun qarwiligini gorur.


24.12.2016 10:26 | Oxunma sayı: 987\nTÜRKSOY-un baş katibliyi, Türkdilli ölkələrin mədəniyyət nazirlərinin Daimi Şurası adından və şəxsən öz adımdan Sizi 55 illik yubileyiniz münasibətilə səmimi qəlbdən təbrik edirəm.\nZati-alinizin yürütdüyü uzaqgörən və müdrik siyasət nəticəsində Azərbaycan Respublikası regionda və bütün dünyada sabitliyin və tərəqqinin önəmli amilinə çevrilmiş, multikulturalizmin və tolerantlığın mərkəzlərindən biri olmuşdur.\n“Şəki-2016” Türk dünyasının mədəniyyət paytaxtı ilinin uğurla başa çatdırılması, TÜRKSOY-un Daimi Şurasının Şəkidə keçirilmiş 34-cü toplantısının qərarı ilə 2017-ci ilin Türk dünyasında “Molla Pənah Vaqif ili” elan edilməsi Azərbaycan ilə TÜRKSOY arasında olan sıx əməkdaşlığın yüksələn xətt üzrə inkişaf etməsinin bariz nümunələridir.\nBu xoş fürsətdən istifadə edərək, TÜRKSOY-un fəaliyyətini yüksək qiymətləndirdiyinizə və dəstəklədiyinizə görə Sizə dərin təşəkkürlərimi bildirir, bu əlamətdar gündə Zati-alinizə möhkəm cansağlığı, xoşbəxtlik və ali dövləti fəaliyyətinizdə yeni uğurlar, qardaş Azərbaycan xalqına isə sülh və firavanlıq arzulayıram.\nƏn dərin hörmət və ehtiramla,


Hamiləlik haqqında bəzi maraqlı faktlar - Hamiləlik / Doğum - 2021\nHamiləlik haqqında bəzi maraqlı faktlar\nHamiləlik bir çox ölkədə mistik bir vəziyyətdir. Hələ tam araşdırılmamış və başa düşülməmişdir. Uşağın təbii şəraitdə qərar verdiyi doğuş fenomeni kimi, anasına ALREADY olduğuna dair bir siqnal göndərir. Hamiləlikdə bəzi az adamın bildiyi bəzi dəyişikliklər var. Qadınları sadəcə ürəkləri altında bir uşaq gəzdirməklə tanıyanlar da var. Bunları sizin üçün topladıq.\nAh, bu hormonlar ...\nHamiləlikdəki hormonlar onun düzgün aparılmasına və dölün inkişafına cavabdehdir. Ən görünən dəyişiklik səviyyədədir estrogen, bu hamiləlikdən əvvəl demək olar ki, 1000 dəfə çoxdur. Məhz bu hormon dəyişikliklərin bütün spektrindən məsuldur: Uterusun böyüməsi, süd kanallarının inkişafı, qan həcminin artması, əhval dəyişikliyi, yuva qurma instinkti.\nHamilə qadın daha isti olur\nHamiləlik dövründə daha çox ac olduğunuz üçün metabolik dərəcənin sürətlənməsi 25%, bu da öz növbəsində istilik əmələ gəlməsini və bədən istiliyini artırır. Təəssüf ki, belə bir dəyişiklik artan miqdarda tərləmə və tez-tez qıcolmalar və yeməyə ehtiyac ilə əlaqələndirilir.\nDaha sürətli döyünən ürək\nHamiləlikdə artır təxminən 30% qan həcmi, əvvəlcə olduğundan qan damarlarında təxminən 1,5 litr daha çox qan axmasına səbəb olan bir litr üçün hesablanır. Artan qan miqdarı ürəyin fəallaşmasına ciddi təsir göstərir, onu köçürmək üçün daha yüksək sürətlə işləməlidir. Nəticə daha sürətli bir ürək sürətidir, yəni daha sürətli bir ürək döyüntüsüdür.\nƏn məşhur doğum tarixi\nHeç də isti, qısa gecələr, bir çoxlarının düşündüyü kimi, ən çox yayılmış anlardır (tədqiqatlara görə, insanların 35% -i istilər səbəbiylə əlaqədən imtina etməyə başlamışlar). Yaxınlaşan soyuq günlər. Tədqiqata görə 13 dəfə qaranlıqdan sonra seksdən xoşumuz gəlir. Ən çox konsepsiya Milad və Yeni il ətrafında baş verir (Miladdan əvvəlki həftə, ilin digər günlərinə nisbətən iki dəfə çox prezervativ satılır). Amerikalı alimlər, ən məşhur doğum tarixinin 16 sentyabr olduğunu müəyyənləşdirə biliblər. Öz növbəsində ən populyar günlər: 1 yanvar, 25 dekabr və 29 fevral.\nTədqiqatçılar uşaqların əksəriyyətinin sentyabr ayının sonunda (iyulda Polşada da populyar olmasına baxmayaraq), ən azı aprel və yanvar aylarında dünyaya gəldiklərini vurğulayırlar. Digər araşdırmalar doğuşlara deyil, uşaqların cinslərinə aiddir. Amerikalı alimlərin apardığı araşdırma, iyun ayında qızlardan daha çox oğlan uşağının doğulduğunu göstərir.\nDoğum günü və həftənin günü\n2000-2011-ci illərdəki məlumatlar, Polşada yeni doğulmuş uşaqlar üçün həftənin hansı gününün ən populyar olduğunu araşdırdı. Onların 50% -nin bazar ertəsi, yalnız 0.4% -i həftə sonları anadan olduğu məlum oldu (günün uşaqlar tərəfindən seçildiyi üçün deyil, həftə sonu bir çox doğum evləri yavaş sürətlə çalışdıqları üçün tətil günündə doğuş vermək həftə ərzində olduğundan bir az daha risklidir).\nTəmiz olmayan hamiləlik və doğuş\nFərqli mədəniyyətlərdə hamiləlik və doğuş fərqli şəkildə müalicə olunur. Məsələn, qaraçılar arasında hamilə qadının murdar və pis güclərin təsirinə daha asan məruz qaldığı güman edilir. Doğuşdan qısa müddət sonra doğuş edən qadının bütün əşyaları yanır. Bundan əlavə, bir gənc ana bir uşağı vəftiz etməzdən əvvəl, Roma onunla və yeni doğulmuş uşaqla təmasdan qaçın.\nSaharada, digər tərəfdən, ənənəvi olaraq səhrada doğulur və doğuş zamanı bir qadın yalnız bir kənd mama və əri ilə müşayiət olunur. Bütün bunlar, adət-ənənəyə görə, qan quma batırılır ... və çatdırılma səmimi bir atmosferdə baş verdi.\nƏvvəlcə oğlan və qız eyni görünür\nGinekoloq uşağın cinsi haqqında məlumat verməzdən əvvəl həm qadın, həm də kişi embrionları eyni görünür. Qızların və oğlanların cinsiyyət orqanlarını ayırması 9 həftəyə qədər deyildi.\nStressli işləri olan ataların daha çox qızları olur\nBu, cinsi hormonların balansını təsir edən stress hormonlarının yüksək səviyyədə olması ilə əlaqədardır.\nHamiləlikdə ayaq böyüyür\nBu həqiqət qadınların əksəriyyəti tərəfindən fərqlənir, buna baxmayaraq təəccüblü daha böyük ayaq ölçüsü əbədi olaraq qalır. Səbəb təkcə ayaqların şişməsi deyil ... Bağlantıların boşaldılması və əlavə bir kiloqram yük olması ilə əlaqədar hər şey. Buna görə hamilə qadınların əksəriyyəti yeni ayaqqabı alırlar.\nHamiləlik dövründə daha real xəyallar görünür\nÇox vaxt təəssüf ki, kabuslar, çox inanılmaz və eyni zamanda son dərəcə realdır, bundan sonra qadın bəzən tərlə oyanır. Ən çox görülən səbəb hormonal dəyişikliklərdir. Bəzən xəyallar doğuş, xəstəlik qorxusu ilə əlaqədardır və bu vəziyyətdə terapevtik bir funksiyanı yerinə yetirir. Yeni bir rol üçün hazırlaşmağınıza, qorxularınızı darmadağın etməyinizə və intruziv düşüncələrinizi sakitləşdirməyə imkan verirlər.\nSağ və sol əlin sirri\nArtıq hamiləliyin 10-cu həftəsi ilə əlaqələndirilir, bu müddət ərzində döl bir tərəfdən üstünlük verərək əllərindən birini hərəkət etdirir. Onu seçməyiniz, bütün həyatınıza təsir edən beyindəki dəyişikliklərlə izlənir. Beləliklə, əvvəlcə uşaq əvvəllər düşündüyü kimi tərs deyil, beynin inkişafı istiqamətini daşıyan "daha aktiv əl" seçir.\nİmperatorların sayı artır\nDünyadakı statistika bir tendensiyanı göstərir. İmperatorların sayı artır. Ümumdünya Səhiyyə Təşkilatı bunu göstərir qeysəriyyə əməliyyatlarının sayı 15%. bu anda Polşada bu 32% -i keçib. Həkimlər bu vəziyyəti necə şərh edirlər? Patoloji hamiləliyin əksəriyyətinin bir neçə on il əvvəlkindən daha çox olduğunu göstərir. Bundan əlavə, səbəb qorxudur: doğuş zamanı təbii yollarla fəsadlar olarsa, həkim sənətdə səhv etməkdə günahlandırılacaq ... Çox sayda imperator da "istək əsasında müalicə" dir.\nVideo: Müxtəlif Mövzularda 14 Maraqlı Məlumat (Dekabr 2021).\nCrotch kəsik - zəruri bir prosedur və ya çox vaxt?\n"Depressiya. Özünüzə və yaxınlarınıza necə kömək etmək olar? "\nCopyright 2021 \_ Hamiləlik haqqında bəzi maraqlı faktlar...


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Professor Nərgiz Paşayevanın Oksford Universitetinin Bodleyn Kitabxanasının direktoru Riçard Ovendenlə görüşü olub\nProfessor Nərgiz Paşayevanın Oksford Universitetinin Bodleyn Kitabxanasının direktoru Riçard Ovendenlə görüşü olub\nM.V.Lomonosov adına Moskva Dövlət Universitetinin Bakı filialının rektoru, AMEA-nın həqiqi üzvü, professor Nərgiz Paşayeva aprelin 23-də dünyanın ən qədim və zəngin kitab məbədlərindən sayılan Oksford Universitetinin Bodleyn Kitabxanasının (https://www.bodleian.ox.ac.uk) direktoru, Amerika Filosoflar Cəmiyyətinin üzvü, Londonun Antik Kitab və Nadir Əşyaların Qorunması Cəmiyyətinin üzvü Riçard Ovenden və Bodleyn Kitabxanasının inkişaf departamentinin rəhbəri Eleyn Gallagher ilə işgüzar görüş keçirib.\nAZƏRTAC xəbər verir ki, Bodleyn Kitabxanasının rəhbəri Riçard Ovenden (https://www.bodleian.ox.ac.uk/about/management/biographies/richard-ovenden) 2015-ci ilin yazında Amerika Filosoflar Cəmiyyətinin illik yığıncağında bu quruma üzv seçilmiş 27 görkəmli elm, təhsil, mədəniyyət və ictimai xadimdən biridir. Corc Vaşinqton, Tomas Cefferson, XX əsrdə isə Albert Eynşteyn və Robert Frost kimi tanınmış şəxsiyyətlər bu Cəmiyyətin üzvləri olublar. Xatırladaq ki, Amerika Filosoflar Cəmiyyəti 1743-cü ildə Benjamin Franklin tərəfindən “faydalı məlumatları təbliğ etmək” məqsədilə yaradılıb və ABŞ-da ən qədim elmi cəmiyyətlərdəndir.\nRiçard Ovenden Darem Universitetinin, Lordlar Palatasının, Edinburq Universitetinin kitabxanalarında və Şotlandiyanın Milli Kitabxanasında müxtəlif vəzifələrdə çalışıb. O, 2003-cü ildən Oksford Universitetinin Bodleyn Kitabxanasında fəaliyyətə başlayıb. 2011-2014-cü illərdə direktor müavini, 2014-cü ildən isə Bodleyn Kitabxanasının rəhbəri vəzifəsini tutur.\nQeyd edək ki, Oksfordda yerləşən və dünyanın ən böyük kitab məbədlərindən olan məşhur Bodleyn Kitabxanası beş böyük binada yerləşir və onun bir çox müxtəlif şöbələri var. Bodleyn Kitabxanası sahəsinə və ölçülərinə görə İngilis Kitab Depozitariyasından sonra ikincidir. Vatikan Kitabxanası ilə yanaşı, Oksford Universitetinin bu kitabxanası Avropanın ən qədim kitabxanasıdır. Maraqlıdır ki, Oksfordun məşhur Bodleyn Kitabxanasının əsası Tomas Bodli tərəfindən deyil, XIV əsrdə yepiskop Tomas Kobhem tərəfindən qoyulub. 1327-ci ildə Vuster yepiskopu Tomas Kobhem Oksford Universitetinin Müqəddəs Məryəm Kilsəsində kitabxana yaradıb. Buradakı ilk kitab kolleksiyası zəngin deyildi, lakin o zaman kitablar çox qiymətli olduğundan, tələbələr onları özləri ilə aparmağa çalışırdılar. Kobhem o dövr üçün adi hesab olunan bir təcrübəni tətbiq etməyi, yəni, kitabların rəflərə zəncirlənməsini təklif etdi. XV əsrin ortalarında Kral V Henrinin qardaşı Gloster hersoqu Hamfri kitabxanaya təxminən 300-ə yaxın qədim yazı və əlyazma hədiyyə etdi. Bundan sonra aydın oldu ki, kilsənin artıq bütün kitab kolleksiyalarını yerləşdirməyə imkanı çatmır və bu fondu yerləşdirmək üçün 1488-ci ildə yeni bir bina ayrıldı. Bu günə qədər bura hersoq Hamfri kitabxanası adlandırılır. Hersoq Hamfri Kitabxanası Bodleyn Kitabxanasının ən qədim oxu zallarından biridir. XVI əsrin sonunda kitabxana tamamilə bağlanmaq təhlükəsi ilə üzləşdi. Kral VI Edvard kitab kolleksiyalarını və hətta kitabxananın mebelini belə satmışdı. Kolleksiyada yalnız bir zamanlar Tomas Kobhem tərəfindən bağışlanan 3 cild qalmışdı. 1598-ci ildə kitabxananın dirçəlişi başlandı. Məhz o zaman Merton Kollecində yunan dilindən dərs demiş, Britaniya parlamentinin keçmiş üzvü, İngiltərənin sabiq Dövlət katibi Tomas Bodli kitabxananın inkişafına dəstək vermək təklifi ilə universitetin vitse-kanslerinə məktub yazdı. Ser Bodli kitab saxlanan binanı tamamilə yenidən qurdu, şəxsən bir neçə cildlik kitabları buraya hədiyyə etdi və 1602-ci ildə Bodleyn Kitabxanası Oksfordda rəsmən açıldı.\nBu gün Bodleyn Kitabxanasında təxminən 11 milyon kitab və yazı nüsxələri yer alıb (kitab rəflərinin ümumi uzunluğu 200 kilometrdən artıqdır). Oxu zallarında 400-dən çox kitabxanaçı oxuculara xidmət göstərir. Nadir və qədim nüsxələrin əksəriyyəti rəqəmsal elektron vasitələrində yerləşdirilib.\nOksford Universitetinin Bodleyn Kitabxanasının əsas binasında professor Nərgiz Paşayeva və kitabxananın direktoru Riçard Ovenden arasında keçirilən görüş zamanı akademik Nərgiz Paşayevanın təşəbbüsü ilə 2013-cü ildə Oksford Universitetinin bir struktur hissəsi kimi yaradılmış Nizami Gəncəvi adına Azərbaycanşünaslıq və Qafqazşünaslıq Elmi Mərkəzinin (https://www.orinst.ox.ac.uk/nizami-ganjavi-programme-study-languages-and-cultures-azerbaijan-and-caucasus) fəaliyyəti geniş müzakirə olunub. Mərkəzin elmi-akademik fəaliyyətinin əhəmiyyətindən söz açılıb, fundamental elmi araşdırmalar sahəsində görülmüş işlər və Nizami Gəncəvi Elmi Mərkəzinin gələcək planlarına dair fikirlər səslənib. Maraqlı və olduqca əhəmiyyətli keçən görüşün əsəs məqsədi akademik Nərgiz Paşayeva tərəfindən irəli sürülmüş Oksford Universitetinin Şərqşünaslıq İnstitutunun kitabxanasına Nizami Gəncəvinin adının verilməsi təklifinin müzakirəsi idi. Bu təklif Bodleyn Kitabxanasının rəhbərliyi tərəfindən müsbət qarşılandı və yaxın gələcəkdə onun həyata keçiriləcəyi qeyd olundu. Görüşdə bir daha vurğulandı ki, dahi Azərbaycan şairi Nizami Gəncəvinin adının Oksford Universitetinin Şərqşünaslıq İnstitutunun kitabxanasına verilməsi böyük və dahi şəxsiyyətin humanizm, ümumbəşəri, insani ideyalarına, onun dərin fəlsəfəsi və yaradıcılığına verilən layiqli qiymətdir. Bu tarixi hadisə Nizami Gəncəvi Elmi Mərkəzinin son beş ildə Oksford Universitetinin bir hissəsi olaraq elmi-akademik, təhsil, arxeologiya və digər sahələrdəki gərgin əməyinin nəticəsi və təsdiqidir.\nGörüşdə iştirak edən Oksford Universitetinin inkişaf departamentinin direktor vəzifəsini icra edən professor Entoni Qrin və Nizami Gəncəvi Mərkəzinin Böyük Britaniya tərəfdən rəhbəri, Oksford Universitetinin professoru Edmund Hertsiq Mərkəzin fəaliyyətini olduqca yüksək qiymətləndirərək qeyd etdilər ki, 2013-cü ildə akademik Nərgiz Paşayevanın təşəbbüsü və səyləri nəticəsində Oksford Universitetində yaradılan Nizami Gəncəvi adına Azərbaycanşünaslıq və Qafqazşünaslıq Elmi Mərkəzi dünya elmi ictimaiyyəti tərəfindən qəbul edilmiş qaydalara uyğun olaraq artıq beş ildir ki, uğurla fəaliyyət göstərir.\nGörüşdən sonra professor N. Paşayeva Oksford Universitetinin alimləri ilə birgə Bodleyn Kitabxanasının XV əsrdə ilk yaradılan hissələrindən olan İlahiyyat Məktəbində (Divinity School) oldular. Buradan başlanan və Bodleyndə saxlanan ən qədim əlyazmaların kolleksiyası və onların qorunması mərkəzində başa çatan bu gəzinti olduqca maraqlı keçib. Qeyd edək ki, İlahiyyat Məktəbi 1427-1483-cü illər ərzində yaradılmış bir zaldır, burada xüsusi olaraq mühazirələr, teologiya haqqında müxtəlif müzakirələr və imtahanlar keçirilirdi. İlahiyyat Məktəbində mühüm tədbirlər və hətta kralların da görüşləri təşkil edilirdi. 1625-ci ildə Londonda vəba xəstəliyi tüğyan edən zaman burada hətta İcmalar Palatasının iclasları da keçirilirdi. İlahiyyat Məktəbinin tavanı Avropa qotik arxitekturasının ən böyük nailiyyətlərindən biri hesab olunur.\nBodleyn Kitabxanasının inkişaf departamentinin rəhbəri Eleyn Gallagher professor N.Paşayevanı, həmçinin Bodleyn Kitabxanasının xüsusi kolleksiyalar (Special Collection) bölməsi və Dyuk Hamfri Kitabxanası (Duke Humfrey’s Library) adlandırılan oxu zalı ilə də tanış edib. Burada qədim əlyazmalar və arxiv materialları, nadir kitablar, tarixi əhəmiyyətli xəritələr, qədim musiqi nümunələri və rəqəmsal nüsxələr saxlanılır.\nQeyd edək ki, Nizami Gəncəvi adına Elmi Mərkəz Oksford Universitetinin rəsmən qəbul edilmiş və tanınmış struktur bölməsidir və həmin Universitetin təkcə Şərqşünaslıq fakültəsi ilə bağlı məsələləri deyil, ümumiyyətlə, Oksford Universitetində digər sahələrdə elm və təhsillə bağlı olan bütün məsələlərdə Azərbaycan üzrə koordinator səlahiyyətlərinə malikdir. Mərkəz Azərbaycanın, Qafqazın və Orta Asiyanın zəngin tarixi-mədəni irsinin öyrənilməsi və Qərbin elmi-akademik dairələrinə tanıdılması məqsədilə Oksford Universitetinin bir hissəsi olaraq yaradılmış ilk akademik elmi-tədqiqat ocağıdır.\nElmi Mərkəz yarandığı gündən bir sıra mühüm elmi-akademik layihələr həyata keçirib. Onlardan 2015-ci ilin iyunun 6-da Oksford Universitetinin Nizami Gəncəvi adına Mərkəzinin təşkil etdiyi və Oksford Universitetinin Şərqşünaslıq İnstitutu, həmçinin Qədim Antik Dövr Mərkəzi ilə birgə keçirdiyi ilk elmi tədbiri olan “Şərqi Qafqaz son antik dövrdən erkən İslam dövrünə qədər” adlı elmi-praktik konfransı qeyd etmək olar. Oksford Universitetinin tarixində ilk dəfə olaraq konfransda Azərbaycanın qədim tarixi və mədəniyyəti məhz antik dövrdən İslam dövrünə qədərki müddətdə müzakirə edilib və gələcək tədqiqat işləri üçün atılacaq addımlar müəyyənləşdirilib. Tədbirdə Mərkəzin Azərbaycan tərəfdən rəhbəri akademik Nərgiz Paşayeva, Mərkəzin İngiltərə tərəfdən rəhbəri professor Edmund Hertsiq, Böyük Britaniyanın Bizans imperiyasının tarixi üzrə ən tanınmış mütəxəssislərindən sayılan, Oksford Universitetinin Korpus Kristi Kollecinin fəxri üzvü professor Ceyms Hovard-Conston, Şotlandiyanın Edinburq Universitetinin Roma arxeologiyası üzrə professoru, Oksford və Tübingen universitetlərinin mühazirəçisi, eyni zamanda, Böyük Britaniyanın Farsşünaslıq İnstitutunun və Romaşünaslığın Təbliği Cəmiyyətinin şura üzvü Eberhard Zaur, İngilətərənin Durham Universitetinin arxeologiya üzrə doktoru Dan Lourens, Almaniyanın Fridrix Şiller Universitetinin professoru Annaqret Plöntke Lüninq və başqaları iştirak ediblər.\n2016-ci il iyunun 11-də Oksford Universitetinin ən qədim təhsil müəssisələrindən biri olan “Brasenose” kollecində Oksford Universitetinin Nizami Gəncəvi Mərkəzinin növbəti beynəlxalq elmi konfransı keçirilib. “Trans-Xəzər əlaqələri (V-XIII əsrlər)” mövzusuna həsr olunmuş konfransda Oksford Universitetinin alimləri ilə yanaşı, Rusiya Elmlər Akademiyasının ipək və kətan üzrə aparıcı arxeoloqu və tarixçisi professor Zvezdana Dode, Rusiya Elmlər Akademiyasının Dağıstan Elmi Mərkəzində arxeologiya departamentinin rəhbəri professor Murtazəli Hacıyev, Harvard Universitetinin aparıcı arxeoloqu doktor Kərim Əlizadə, Oksford Universitetinin tarixi antropologiya üzrə mütəxəssisi doktor İrina Şingiray, ABŞ-ın Pensilvaniya Universitetinin arxeologiya üzrə aparıcı mütəxəssisi doktor Lara Fabian, Kanadanın Saskatçevan və İngiltərənin Durham universitetlərinin doktoru Kristen Hopper və Oksford şəhərində yerləşən Ətraf Mühitin İdarə Olunması Təşkilatının aparıcı arxeoloqu Çarlz de Kesne də iştirak ediblər.\n2017-ci il iyunun 5-də Londonda XIX əsr Kraliça Viktoriya dövründə təsviri incəsənətin əsasını qoyan məşhur rəssam Lord Leytonun (1830-1896) ev muzeyində Oksford Universitetinin Nizami Gəncəvi Elmi Mərkəzinin şərqşünas-alim Yevgeniy Bertelsin (1890-1957) “Böyük Azərbaycan şairi Nizami” (The Great Azerbaijani Poet Nizami) kitabının ingilis dilində ilk akademik tərcüməsinin təqdimat mərasimi keçirilib. Bu kitab ilk dəfə 1940-cı ildə rus dilində çapdan çıxıb. Həmin vaxtdan etibarən kitab nəinki ingilis dilində, ümumiyyətlə, təkrar nəşr olunmayıb. Kitab üçün illustrasiyaların orijinalları dünyanın ən zəngin və tanınmış kitabxanalarından olan Britaniya Kitabxanasından götürülüb və nəfis şəkildə Britaniyanın “Gilgamesh” nəşriyyat evində çap edilib.\nNizami Gəncəvi Elmi Mərkəzinin tədris sahəsindəki fəaliyyətini əks etdirən layihələrdən biri kimi Mərkəzin dəstəyi ilə Oksford Universitetin Şərqşünaslıq fakültəsində altı tələbənin təhsil almasını qeyd etmək olar. Bu tələbələr (Ceymz Uayt, Keyti Kempbel, Robert Vilyams, Conatan Lorens – Böyük Britaniya, Eliz Maus Pyu – ABŞ, Ufuk Özturk - Almaniya) Oksfordda artıq Nizami Gəncəvi tələbələri adlandırılır və onların elmi işləri haqqında Mərkəz qısa zamanda hesabat hazırlayacaq.\nQafqaz Albaniyasının tarixinin düzgün istiqamətdə öyrənilməsi üçün Nizami Gəncəvi Elmi Mərkəzinin Azərbaycan tərəfdən rəhbəri akademik Nərgiz Paşayevanın və Oksford Universitetinin professoru Robert Hoylandın təşəbbüsü ilə Oksford Universitetinin arxeoloqları 4 il bundan öncə ilk dəfə olaraq Bərdədə qazıntı işləri aparmaq üçün Azərbaycana səfər ediblər. Layihənin rəhbəri qədim İslam tarixi üzrə dünyanın tanınmış alimlərindən sayılan professor Robert Hoylanddır. Oksford Universitetinin “Brasenose” kollecinin doktoru Paul Vordvorsun rəhbərlik etdiyi 10 nəfərlik Britaniyalı Arxeoloji Ekspedisiya Heyəti 2015-ci ildən başlayaraq Bərdənin mərkəzində yerləşən Torpaqqala ərazisində qazıntıları XI-XIII əsrlərin dərinliyinə çatdırıb. Bu alimlər arxeoloji qazıntılar nəticəsində Bərdənin kifayət qədər inkişaf etmiş şəhər olduğunu aşkara çıxarıblar. Bərdənin kənarında, Qaratəpə adlanan yerdə IV-V əsrlərə aid olan yaşayış məskəni aşkar edilib. Qazıntıların nəticəsi beynəlxalq elmi ictimaiyyətə məhz Azərbaycanın qədim tarixi kimi təqdim ediləcək. Məqsəd Bərdə və Qafqaz Albaniyasının başqa şəhərlərinin qədim irsi və zəngin tarixi haqqında dünyanın elmi ictimaiyyətinə daha zəngin məlumat çatdırmaqdan ibarətdir. Onu da qeyd edək ki, Oksford Universitetinin Nizami Gəncəvi Mərkəzinin arxeoloqlarından ibarət ekspedisiya heyəti Azərbaycan Tarix Muzeyi ilə əməkdaşlıq edir və muzeydə ekspedisiya üzvləri ilə Azərbaycan alimlərinin bir neçə görüşü də keçirilib. Həmçinin arxeoloji qazıntılar nəticəsində tapılan eksponatlar qorunması və saxlanması üçün Tarix Muzeyinə təqdim olunub.\nNizami Gəncəvi Elmi Mərkəzi tərəfindən Azərbaycanda mədəni irsin qorunması məqsədilə ilk dəfə olaraq Britaniyanın “Sərhədsiz İrs” (Heritage Without Borders) təşkilatı Bərdə Arxeoloji Ekspedisiyasının işinə cəlb edilib. Bu təşkilat dünyanın müxtəlif bölgələrində bəşəriyyətin mədəni irsinin qorunması üçün aparıcı mütəxəssisləri bir araya gətirir və işlədiyi ölkələrdə aparılan arxeoloji qazıntılar zamanı aşkar edilən maddi-mədəniyyət nümunələrinin qorunması və mühafizəsini təşkil edərək, gələcək nəsillərə ötürülməsini təmin edir. Məhz bu məqsədlə Oksford Universitetinin Nizami Gəncəvi Mərkəzinin Bərdə Arxeoloji Ekspedisiyası çərçivəsində Britaniyanın “Sərhədsiz İrs” təşkilatının rəhbəri, arxeologiya üzrə mütəxəssis doktor Dominika Darkangelo Bakıda və Bərdədə olub və Azərbaycan Tarix Muzeyinin əməkdaşlarına arxeoloji tapıntıların qorunması və mühafizəsi, aşkar edilən maddi-mədəniyyət nümunələrinin konservasiyası və saxlanma üsulları ilə bağlı tövsiyələrini verib.\nBu ilin sonuna qədər Oksford Universitetinin Nizami Gəncəvi adına Elmi Mərkəzi tərəfindən Bərdədə aparılan qazıntı işləri ilə bağlı elmi-akademik təqdimatın keçirilməsi nəzərdə tutulur. Onu da qeyd edək ki, Oksford Universitetinin Nizami Gəncəvi Mərkəzinin Azərbaycan tərəfdən rəhbəri akademik Nərgiz Paşayevanın təklifi ilə Mərkəzin arxeoloji ekspedisiyası 2017-ci ildən Bakı Dövlət Universitetinin tarix fakültəsinin arxeologiya bölməsinin bir aspirantını (Aslan Qasımov) və iki tələbəsini (Elşən Salayev, Mircavid Ağalarov) arxeologiya sahəsində elmi və praktiki biliklərinin artırılması üçün Bərdədə aparılan işlərə cəlb edib.\nBeləliklə, dünyanın ən qədim və zəngin kitabxanalarından olan Bodleyn Kitabxanasında M.V.Lomonosov adına MDU-nun Bakı filialının rektoru, Oksford Universitetinin Nizami Gəncəvi Elmi Mərkəzinin Azərbaycan tərəfdən rəhbəri akademik Nərgiz Paşayeva və Oksford Universitetinin Bodleyn Kitabxanasının direktoru, dünya kitabxanaşünaslıq elminin nüfuzlu nümayəndələrindən olan Riçard Ovenden arasında keçirilən bu mühüm görüş çox əhəmiyyətli və səmərəli olub. Böyük Azərbaycan şairi, dahi Nizami Gəncəvinin adının dünyanın ən qədim elm və təhsil ocaqlarından olan Oksford Universitetinin Şərqşünaslıq İnstitutunun kitabxanasına verilməsi ilə bağlı razılığın əldə olunması tarixi hadisədir və son beş ildə Oksford Universitetinin Nizami Gəncəvi Elmi Mərkəzinin böyük əməyinin nəticəsidir.\nGörüşün sonunda akademik Nərgiz Paşayeva Oksford Universitetinin Bodleyn Kitabxanasının Fəxri qonaqlar kitabına xoş təəssüratlarını yazıb.\nCəmiyyətin ən fəal qüvvəsi04:05 01.05.2018\nPaytaxt məktəblərində yeni dərs ilinə hazırlıq: təmir-tikinti işləri04:05 01.05.2018\nRobotlar Ayın səthindən Yer kürəsini müşahidə edəcək teleskoplar quraşdıracaq04:05 01.05.2018\nFərdi təhsil üzrə nümunəvi tədris planı təsdiqlənib04:05 01.05.2018\nYaqub Mahmudova həsr edilən növbəti kitab çap olunub04:05 01.05.2018\nQarabağ bölgəsində yeni arxeoloji abidələr aşkar edilib04:05 01.05.2018


Dini liderdən diplomatik dərs: “Gülümsə, ağlını işlət!”\n12 İyul 2015 10:10\nXəbər verildiyi kimi, Vyanada keçirilən İran və “altılıq” (BMT Təhlükəsizlik Şurasının daimi üzvləri və Almaniya) nüvə danışıqlarında gərginlik yaşayıb.\nPublika.az xarici mediaya istinadən xəbər verir ki, İranın ali dini lideri Ayətullah Əli Xamenei müzakirələrdə əsəbi davranan xarici işlər naziri Məhəmməd Cavad Zərifln davranışlarından narazılığını bildirib.\nMəlumata görə, İranın dini lideri Cavad Zərifə müzakirələrdə səsini yüksəltməməsi barədə xəbərdarlıq edib. Dini lider müzakirələrdə gülümsəməyi və ağlı işlətməyi məsləhət görüb.\nQeyd edək ki, dünyanın aparıcı ölkələrinin oturduqları anlaşma masasında liderlər səslərini qaldırmalı olublar. Gərgin keçən müzakirələr zamanı iştirakçılar arasında mübahisə yaşanıb. Avropa Birliyinin xarici əlaqələr və təhlükəsizlik siyasəti üzrə ali nümayəndəsi Federika Moqerini İran xarici işlər naziri Məhəmməd Cavad Zəriflə yüksək səs tonu ilə danışıb.\n"Müzakirələrdə heç bir nəticənin əldə olunmaması o deməkdir ki, biz sadəcə vaxt itiririk", - Federika Moqerini iranlı nazirə əsəbiləşib. Cavad Zərif isə avropalı ali nümayəndənin həmin dəqiqə cavabını verib: "Bizi təhdit etmə. Sən bir iranlını əsla təhdit edə bilməzsən".\nEyni gündə Cavad Zərif ilə ABŞ dövlət katibi Con Kerri arasında da “bir səsli döyüş”ün baş verdiyi Kerrinin həmkarına “Binadakı hər kəs bizi eşidir” deyərək xəbərdarlıq etdiyi ortaya çıxıb.


ABŞ səfiri Azərbaycan və Ermənistan XİN başçılarının Moskvada keçiriləcək görüşünü alqışlayır\n12 Apr. 12:18\nATƏT-in Minsk qrupunun həmsədrləri Dağlıq Qarabağ münaqişəsi tərəfləri arasında dialoq məqsədilə münbit mühitin yaradılması üçün səy göstərirlər. Bunu ABŞ-ın Azərbaycandakı səfiri Örl Litzenberqer deyib.\n“ATƏT-in Minsk qrupunun həmsədrləri hazırda tərəfləri ayıran mürəkkəb məsələlərin müzakirəsi məqsədilə mühit, görüş yeri təşkil etməyə çalışırlar, dəstək olurlar”, - səfir martın 29-da Vyanada Azərbaycan və Ermənistan liderləri arasında görüşü şərh edərkən jurnalistlərə bildirib.\nO, Vyana görüşünün yekunları və aprelin 15-də Moskvada Azərbaycan və Ermənistan XİN başçıları arasında keçiriləcək görüşdən məmnunluq ifadə edib.\n“Münaqişə tərəfləri arasında görüşlərin keçirilməsinin davam etməsindən məmnunam. Növbəti görüşün keçiriləcəyi məlum olub. ATƏT-in Minsk qrupunun həmsədrləri məhz bunu etməyə çalışırlar. Bizim məqsədimiz sülhə nail olmaqdır”, - səfir bəyan edib.\nXəbər verildiyi kimi, aprelin 15-də Moskvada Azərbaycan, Ermənistan və Rusiya XİN başçıları Dağlıq Qarabağ münaqişəsinin həllinə dair üçtərəfli görüş keçirəcəklər. Həmçinin görüşdə ATƏT-in Minsk qrupunun ABŞ və Fransadan olan həmsədrləri iştirak edəcəklər.


ƏMANƏTİNİZ ƏMANƏTİMİZDİR, doğma səhiyyə işciləri!!! » Avrasiya.Net\n06 iyl 19:17Sosial\nKorona virus daha bir səhiyyəçinin canını aldı. Deputatı olduğum Astara rayonunun Mərkəzi Xəstəxanasında əvvəllər həkim - cərrah kimi çalışmış Kamil Əliyev əfsuslar olsun ki, eyni xəstəxanada koronavirusla mübarizədə həyatını itirdi!\nXəstələrin ümidi və pənahı olan, pandemiya dövründə yüzlərcə insanın evdə müalicəsini təşkil edən, imkanı olmayanların dərmanını təmin edən Kamil həkim timsalında onlarla həkim və tibb personalı bu mübarizədə təəssüf ki, həyatlarını itirdilər. Unutmayaq ki, bu qəhraman səhiyyəçilərimizin geridə qoyduqları ailələri, övladları bizlər üçün bir əmanətdir. Bu əmanətə sahib çıxmaq isə hər bir vətəndaş cəmiyyətinin mənəvi borcudur.\nKolleqam olmuş Kamil Əliyevin ailəsinə bildirmək istəyirəm ki, geridə əmanət qoyduğu iki övladının dövlətin himayəsi altında şəxsiyyət olaraq formalaşmasının bütün mərhələlərini ən yüksək səviyyədə təşkil etmək üçün millət vəkili olaraq əlimdən gələni edəcəyəm....\nTanrı xalqımızı, dövlətimizi və Prezidentimizi QORUSUN!!!\n#rashadmahmudov #covid19 #astara #bizbirlikdəgüclüyük\nMillət vəkili, ürək-damar cərrahı\nDaha bir həkim koronadan öldü - FotoUşaqlıq xəyalıdır həkimlik...Millət vəkili Xızı rayon xəstəxanasında olub - FOTOLARBərdə xəstəxanasında həkim və tibb bacısı döyüldüElmar Vəliyevin həyatını xilas edən həkim danışdı


İşsizlərə ŞAD XƏBƏR: Yeni layihə başladı - VİDEO | Xəbərlər\nMaaşın 50 faizini işəgötürən müəssisə ödəyəcək\nƏmək və Əhalinin Sosial Müdafiəsi Nazirliyi gənclərin məşğulluq imkanlarının artırılması məqsədilə yeni layihənin icrasına başlayıb.\nBakuCity.az "Xəzər Xəbər"ə istinadən məlumat verir ki, Beynəlxalq Əmək Təşkilatı ilə birgə həyata keçiriləcək layihə çərçivəsində işsiz və işaxtaran gənclərin məşğulluğunun artırılması ilə yanaşı, onların əməkhaqları da maliyyələşdiriləcək.\nHəmçinin oxu: Nazirlikdən maaşların növbəti dəfə artırılması ilə bağlı ŞAD XƏBƏR\nArtıq əməkhaqlarının maliyyələşdirmə müddəti və məbləği də müəyyənləşdirilib. Belə ki, müəssisələrdə çalışan işçilərin maaşının 50 faizi işsizlikdən sığorta vəsaiti hesabına maliyyələşdiriləcək. İşçilərin əməkhaqlarının 50 faizi Beynəlxalq Əmək Təşkilatı, digər 50 faizini isə işəgötürən müəssisə ödəyəcək.\nYeni layihədən yararlanmaq istəyən gənclər rayon məşğulluq mərkəzlərində işsiz kimi qeydiyyata düşməlidirlər. İndiyədək artıq 148 gənc qeydiyyata alınıb.\nişsizlər layihə əməkhaqqı


“Qarabağ” kino günləri | SENET.AZ\nBuradasınız: Ana səhifə / Kino / Sənət / Sənət xəbər / “Qarabağ” kino günləri\n“Qarabağ” kino günləri\n22 Fevral 2017 8 Baxış\nTEAS-dan Senet.az-a bildirilib ki, tamaşaçılar vətənimizin ağır günlərindən bəhs edən filmləri üç gün ərzində ödənişsiz izləyə biləcəklər.\nFevralın 27-də isə “Sonsuz dəhliz” filmi nümayiş olunacaq. ABŞ və Litva kinematoqrafçılarının istehsalı olan film Xocalı soyqırımının şahidləri olan jurnalistlər Riçard Lapaitis (Litva) və Viktoriya İvlevanın (Rusiya) faciədən 20 il sonra Azərbaycana gələrək, qətliamdan xilas olan şəxslər ilə görüşlərində lentə alınmış xatirələrindən bəhs edir. Yeni sənədlər, faktlar və xronikalar ilə hadisələrin obyektiv mənzərəsi canlandırılır. “Sonsuz dəhliz” sənədli filmi prodüserlər Aleksandr Brokas (Litva) və nüfuzlu “Grammy Award” mükafatçısı Cerald Rafşun (ABŞ) tərəfindən çəkilib. Film britaniyalı aktyor, BAFTA mükafatçısı Ceremi Ayronz tərəfindən səsləndirilib. Film nüfuzlu festivallarda mükafat alıb və bir sıra beynəlxalq kanallarda nümayiş etdirilib.\nƏvvəlki yazı Azərbaycanda İkinci Buktreyler Festivalı\nNövbəti yazı Anarın hekayələri polyak dilində


Göyçay Taekvando Məktəbinin 4 idmançısı “Avstriya open” turnirində medal qazanıb - AZƏRTAC – Azərbaycan Dövlət İnformasiya Agentliyi\nGöyçay Taekvando Məktəbinin 4 idmançısı “Avstriya open” turnirində medal qazanıb\nGöyçay, 5 iyun, Şahnəzər Bəşirov, AZƏRTAC\nGöyçay Taekvando Məktəbinin idmançıları növbəti beynəlxalq yarışda mükafatlar qazanıblar.\nMəktəbin baş məşqçisi Kazım Kazımov AZƏRTAC-a bildirib ki, hazırda Azərbaycanın taekvando üzrə yeniyetmə və gənclərdən ibarət milli yığma komandasının 39 üzvü “Avstriya open” beynəlxalq turnirində iştirak edir. Yığma komandanın heyətində yer alan və bu mötəbər yarışda uğurla iştirak edən Göyçay Taekvando Məktəbinin 5 yetirməsindən 4-ü mükafat qazanıb. Ümumilikdə, 40-a yaxın ölkədən 500-dən çox idmançının iştirak etdiyi beynəlxalq turnirdə Yaşar Məmmədli (45 kq) qızıl, Ofeliya Allahverdiyeva (41 kq), Zalikə Babayeva (49 kq) və Nərmin Süleymanova (52 kq) isə bürünc medal əldə ediblər. Yalnız Aysu Məmmədova (37 kq) yarışı məğlubiyyətlə başa vurub. İdmançıların sabah Vətənə qayıdacağı gözlənilir.\nƏldə edilən bu nəticələri Göyçay Taekvando Məktəbinin böyük uğuru kimi qiymətləndirən baş məşqçi Kazım Kazımov onu da bildirib ki, Azərbaycan çempionu, klublararası Avropa birinciliyinin bürünc medalçısı Ofeliya Allahverdiyeva ötən ay Yunanıstanda keçirilən “Prezident Kuboku” yarışlarında qızıl medal qazanmışdı.\nAZERTAG.AZ :Göyçay Taekvando Məktəbinin 4 idmançısı “Avstriya open” turnirində medal qazanıb


Ana səhifə » İqtisadiyyat » “Maariv”: Azərbaycan Cənubi Qafqazın turizm incisi və həqiqi ulduzudur\nBir çox konfessiyaların nümayəndələrinin artıq min ildir Azərbaycanda mehribanlıq şəraitində dinc yanaşı yaşadığını vurğulayan məqalə müəllifi yazır: “2500 ildən çoxdur ki, burada mötəbər və nüfuzlu yəhudi icması yaşayır. Bir çox ekspertlər qeydlər edir ki, yəhudilər bu ərazidə Yəhudi çarlığı dövründən məskunlaşıb. Odlar Yurdunda müxtəlif iqlim qurşaqlarını, yeniliklə köhnəliyin sintezini görmək olar. Qədim məscidlərin böyründə ultramüasir binalar da görmək olar. Müstəqilliyi bərpa olunandan sonra Azərbaycan Respublikası qısa müddətdə beynəlxalq tədbirlərin, müxtəlif yarışların, “Eurovision” mahnı müsabiqəsinin və Formula 1 Azərbaycan Qran-Prisinin keçirilməsi üçün həqiqətən möhtəşəm platformaya çevrilib”.


Sabahdan temperatur xeyli enəcək - Şimşək, yağış... » TEHSIL-PRESS Agentliyi\nSabahdan temperatur xeyli enəcək - Bəzi yerlərdə şimşək çaxacaq, yağış yağacaq.\nBakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Lakin axşam bəzi yerlərdə yağış yağacağı ehtimalı var. Səhər saatlarında duman olacaq. Gün ərzində güclü şimal-qərb küləyi əsəcək.\nXəbərin tarixi: 20.09.2019 / 14:51\nSabah bəzi yerlərə leysan yağacaq, dolu düşəcək\nSabahın havası - güclü külək əsəcək, qar yağacaq, temperatur 5 dərəcə enəcə ...


17 İyul 2017 / 10:49\nInvestAZ investisiya şirkətinin analitikləri bu həftə üzrə dünya maliyyə bazarlarında son vəziyyət və qısa müddət ərzində gözlənilənlərlə bağlı məlumat verib.\nForeks bazarlarında dolların təzyiq altında olması, EUR/USD məzənnəsinin 1.15$-a kimi bahalaşmasına təsir edib. Beləliklə, məzənnə 1.15$-ın üzərində möhkəmlənərsə, 1.17$-a kimi də bahalaşa bilər.\nMaliyyə bazarlarında Amerika Mərkəzi Bankının (FED) faiz artımı fonunda gözləntilərin zəifləməsi, dolların aparıcı valyutalara nisbətən orta qiymətinin təqribən son 10 ayın minimum səviyyəsinə kimi ucuzlaşmasına səbəb olub.\nMəzənnəyə güclü təsiri baxımından isə bu gün Bakı vaxtı ilə saat 13:00-da yayımlanacaq, Avrozonanın sonuncu inflyasiya səviyyəsi və cümə axşamı Avropa Mərkəzi Bankının monetar siyasəti ilə bağlı açıqlamaları, bu həftə investorların diqqət mərkəzində olan hadisələrdir.\nGBP/USD valyuta cütlüyü qiyməti də 1.3113$-a kimi bahalaşmaqla, təqribən son 10 ayın maksimum səviyyəsini yeniləyib və 1.3292$-a kimi də bahalaşacağı proqnozlaşdırılır. Bununla yanaşı, maliyyə bazarlarında funtun gələcək trendi fonunda İngiltərə Mərkəzi Bankının gələcək monetar siyasəti ilə bağlı açıqlamaları və inflyasiya göstəriciləri də diqqət mərkəzindədir. Çərşənbə axşamı saat 12:30-da isə iyun ayı üzrə sonuncu inflyasiya səviyyəsi açıqlanacaqdır.\nTürkiyə maliyyə bazarlarında Türk lirəsinin qiyməti keçən həftə 3% bahalaşıb və bu həftə 3.60TL-ə kimi korreksiya edəcəyi proqnozlaşdırılır. Bazar ertəsi Bakı vaxtı ilə saat 11:00-da açıqlanacaq, Türkiyədə işsizlik ilə bağlı yeni statistik rəqəmlərin də lirənin qiymətinə təsir edə biləcəyi gözlənilir.\nEnerji bazarlarında isə Avropanın Brent markalı neftinin bir barel qiyməti 49$-a kimi dəyər qazanıb. Təhlillərə əsasən, Brent neftinin qiyməti qarşıdan gələn günlər ərzində sözügedən səviyyənin üzərində möhkəmlənməklə 49.77$ və 51.18$-a kimi də bahalaşa bilər.\nQeyd etmək lazımdır ki, Amerikada neft ehtiyatlarının azalması dinamikasının güclənməsi, neftə olan tələbin artmasına işarədir və neft qiymətlərinin bahalaşmasına təsir edir.\nƏlvan metallar bazarlarında qızıl qiymətləri gözlənildiyi kimi bahalaşmağa başlayıb. Artıq 1233$-a (39.6 $/qram) kimi dəyər qazanan qiymətli metalın bir unsiyası 1242$-a (39.9 $/qram) də kimi bahalaşacağı proqnozlaşdırılır.\nManatın iyun üzrə orta məzənnəsi\nBrent markalı neftin qiyməti 49 dolları ötüb


“Vəli Qasımov AFFA üçün bir dənə də vımpel almayıb” » Football-plus.az\n15 may 11:06aktual\n“Vəli Qasımov AFFA üçün bir dənə də vımpel almayıb”\nÇingiz İsmayılov futbol veteranının dediklərini yalanladı\nMilli formada 14 qolsuz oyun, boşa verilən penalti və Azərbaycan yığmasını seçməyin məqsədəuyğun olub-olmaması ilə bağlı 26 ildi bitmək bilməyən müzakirələr... Bu cümlənin hədəfi olan Vəli Qasımovun futbolçu keyfiyyətlərini müzakirəyə çıxarmaqla, onun yararsızlığını qabartmaqla futbol jurnalistikasına ədalətsiz adam kimi düşmək istəmirəm. Belə birisi Tarxanov, Romantsev, Qazzayev kimi məşqçilərin diqqətini cəlb edə, İspaniya və Portuqaliyada legioner həyatı yaşaya bilməzdi. Amma başqa reallıq da var ki, sırf hücumçu mövqeyində oynayan Vəli yığmada ona bəslənilən ümidləri doğrultmadı, çağırılanda naz edə-edə gəldi, gedəndən sonra başqa ölkələrin, əsasən də Rusiyanın mətbuatına xoşagəlməz sözlər dedi. Maraqlıdı ki, onun bu mövzuda baxışları hələ də dəyişməyib, yenə də yığmada oyununun alınmamasının günahını özündə yox, başqalarında, AFFA-nın həmin dövrdə yaşadığı maliyyə çətinliklərində görür. Əvvəlcə 51 yaşlı futbol adamının "azerisport"a son müsahibəsindən bir hissəyə baxaq: “Daxili problemlər özümü tam reallaşdırmağa imkan vermədi. İşlərin yaxşı getməməsini daha çox həmin vaxt futbolumuzda olan maliyyə problemləri ilə bağlayardım. Qərbi Avropada oynadığıma, gəlmək üçün bileti almaq lazım olduğuna görə məni həmişə çağırmırdılar. Əvvəllər AFFA-nın buna pulu yox idi. Başqa vaxtlar idi. Bizdə hətta kapitanların oyundan öncə bir-biri ilə dəyişdiyi vımpellər də yox idi. Fuad Musayevə (AFFA-nın mərhum prezidenti – red.) deyirəm ki, rəqiblər önündə pis görünür – onlar bizə vımpel verirlər, bizim isə əlimiz boşdu. O cavab verir ki, pul yoxdu. İspaniyada 1000 vımpel sifariş etdim və gətirdim. Yığmaya əksər hallarda öz hesabıma gəlmişəm. Təkcə mən belə etmirdim. Elxan Həsənov Finlandiyada, Nazim Süleymanov Rusiyada oynayırdı. Mən yığmadan imtina etməmişəm. Hansı il olduğunu dəqiq xatırlamıram, Maltaya – yoldaşlıq oyununa getmişdik. Onda komandaya Vaqif Sadıqov başçılıq edirdi. Məncə, 1:2 uduzduq, məni isə heç meydana buraxmadılar. Sadıqova dedim ki, oynatmayacaqdızsa, məni Portuqaliyadan niyə çağırırsız? (Qasımov həqiqəti demir. Onun Portuqaliyada oynadığı 1997-99 aralığında Maltada belə oyun olmayıb – O.) Bütün cəhdlərimə rəğmən, Musayevlə bu haqda danışa bilmədim. Məğlubiyyət üzündən hətta biletin pulunu da vermədilər. Öz hesabına gəlirsən, səni isə heç meydana buraxmırlar. Pul cəhənnəmə, ilk dəfə deyildi. Ancaq heç olmasa, komanda uduzanda meydana buraxın”.\nVəli Qasımovun bu fikirləri ilə bağlı həmin vaxt AFFA-nın baş katibi vəzifəsini tutan Çingiz İsmayılovla danışdıq: “Əvvəlcə onu deyim ki, Vəli Bakıda, Azərbaycanda 5 il oynadı, sonra isə heç kimlə sağollaşmadan getdi. Fuad Musayev ona ikiotaqlı ev vermişdi – 8-ci mikrorayonda. Xanımı ilə həmin evdə yaşayırdı. Bildiyiniz kimi, 92-dən artıq SSRİ çempionatı keçirilmədi, hər respublika öz çempionatına başladı. Həmin il yığmanı da yaratdıq, komanda ilk oyununu keçirdi. O vaxt türklər bizə bu məsələlərdə çox yardım edirdilər, başa salırdılar ki, oyunçuları əldən vermək istəmirsizsə, yığma oyun keçirməlidi. Vəli bizə vımpel gətirdiyini deyir, dünən evdə sənədləri də tapmışam. Vımpelləri, nişanları, bloknotları, başqa atributları Türkiyədə hazırlatdırmışdıq, o baxımdan problem yox idi. Yenə desəydi ki, formaları dəyişməyə icazə vermirdilər, anlamaq olardı. Doğrudan da, forma çatışmırdı, futbolçulara onları dəyişməyə icazə vermirdik. Vəli Qasımov AFFA üçün bir dənə də vımpel almayıb. Hər dəfə də yığmaya gələndə ona deyirdik ki, bala, kasıbçılıqdı, pul yoxdu, 1200 dollara gəlirsən, halbuki bilet 400-500 dollaradı. Bu onun öz vicdanına qalsın. Yunanların bir kəlamı var: dünyasını dəyişən adam haqda ya yaxşı söz deyərlər, ya da heç danışmazlar. Doğrudan da, öz puluna bilet alaraq gəldiyi vaxtlar da olub. Ancaq onda da bileti təqdim edirdi mühasibata, Sədəf xanım biletin surətini çıxarıb tikirdi sənədə, Vəli də qol çəkir, pulunu dollarla alıb gedirdi. Bir dəfə də 1200 dollarlıq biletlə gələndə Fuad müəllim dedi ki, bu qiymətə bilet ola bilməz, öyrənin görün neçəyədi? Axı, yığmaya başqa ölkələrdən gələn legionerlər də var idi – Diniyev, Ələkbərov İsraildən gəlirdi, hər kəsin də pulu verilirdi. AFFA-dan zəng edib öyrəndilər, səhv etmirəmsə, 1200 dollar yox, bir qədər aşağı verdilər. Bu üzdən narazılıq yarandı. Ümumiyyətlə, Vəli vətənpərvər deyildi. Nazim Süleymanov isə tam fərqli adam idi, ömründə belə şeyi dilə gətirməzdi. Musayev də onun xətrini çox istəyirdi. Nazimə görə Ruslan Abdullayevi “Neftçi”dən çıxardı”.\nİki azərbaycanlı ulduzun avrokubok macəraları “Vəlinin vurduğu 2-ci qolun gözəlliyini təsvir etmək çətindi” Vaqif Cavadov yenidən legioner həyatı yaşaya bilər Vəli Qasımovun ispan qonağı yığmamızı bəyənməyib Qurbanovun, yoxsa Azərbaycanın komandası?


Toy etmək istəyənlərin NƏZƏRİNƏ! - VİDEO - APRESS.AZ\n05 İyul 2021, 09:54\nToy etmək istəyənlərin NƏZƏRİNƏ! – VİDEO\nToy mərasimlərinin təşkili üçün icazə.e-gov.az portalında 956 tədbir qeydiyyata alınıb. Bəzi restoranlarda bir gündə iki və daha çox toy keçirilir. Restoran menecerləri deyir ki, nəzarət hər restoranda fərqli aparılır.\nAPress.az xəbər verir ki, toylarla bağlı müraciətlərin sayı minə çatır.\n1 iyul tarixindən müəyyən şərtlərlə toylara icazənin verilməsi həm pandemiyadan öncə toy planı quranları, həm də bu dövrdə öz yarını tapıb toy etməyi planlaşdıranları sevindirdi. Restoran menecerləri deyir ki, tarix məlum olduğu gündən müraciətlər başlanılıb.\nRestoranların bəziləri toy etmək üçün tarix götürənlərlə gələn qonaqların COVİD pasportunun olmasına dair müqavilə bağlayır, bəziləri də müəyyən xəbərdarlıqlar edir. Bütün sanitar- gigeynik qaydalara əməl olunur.\nVətəndaşlara Xidmət və Sosial İnnovasiyalar üzrə Dövlət Agentliyinin Elektron Hökumətin İnkişafı Mərkəzindən bildirilib ki, icazə.e-gov.az portalında şənlik mərasimlərinin keçirilməsi məqsədilə 956 tədbir qeydiyyatdan keçirilib. Bunların 336-sı Bakı şəhərinin, digərləri isə bölgələrin payına düşüb.\nTədbirlər 55 rayon üzrə 259 şadlıq sarayını əhatə edir. Ən çox qeydiyyat sayı isə 1 iyul tarixində qeydə alınıb. Bu tarixdə 2299 əməkdaş və 383 tədbir üçün icazə alınıb. Xatırladaq ki, şənlik mərasimlərinin keçirilməsi ilə əlaqədar olaraq icaze.e-gov.az portalı 26 iyun tarixindən etibarən Elektron Hökumətin İnkişafı Mərkəzi tərəfindən aktivləşdirilib.


Əkindən yüksək məhsul götürmək istəyən fermer, ilk növbədə, torpağın kimyəvi tərkibini bilməlidir VİDEO - AZƏRTAC – Azərbaycan Dövlət İnformasiya Agentliyi\nƏkindən yüksək məhsul götürmək istəyən fermer, ilk növbədə, torpağın kimyəvi tərkibini bilməlidir VİDEO\nTovuz, 10 iyun, Ruslan Novruzoğlu, AZƏRTAC\nHər bir fermerin arzusu əkdiyi bitkidən yüksək məhsul götürməkdir. Bunun üçün fermer ilk növbədə, torpağın kimyəvi tərkibini bilməlidir. Bir vaxtlar bunun üçün xarici ölkələrə torpaq nümunələri göndərilirdi. İndi isə ölkəmizdə fəaliyyət göstərən regional aqrokimya laboratoriyalarının xidmətlərindən istifadə etməklə torpağın tərkibini öyrənmək olur.\nAZƏRTAC xəbər verir ki, üç ilə yaxındır fəaliyyət göstərən Tovuz Regional Aqrokimya Laboratoriyasının xidmətlərindən bölgənin beş rayonunda yaşayan fermerlər istifadə edirlər. Analiz üçün müraciət edənlərin sayı da getdikcə artmaqdadır. Əsasən bu analizlər yazın əvvəlində və payızda əkin-səpindən əvvəl aparılır.\n“Biz altı ildən çoxdur ki, kartofçuluqla, iki ildir taxılçılıqla, bu ildən isə intensiv bağçılıqla məşğuluq. Düzdür, əvvəllər dədə-baba qaydası ilə, yəni torpağa adi gözlə baxıb dərman verirdik. Fermer kimi çox itirirdik. Həddən artıq çox gübrə, dərman alınırdı. Amma bilmirdik ki, biz bunu nəyə görə istifadə edirik, faydasını görə biləcəyikmi? Artıq iki ildir biz də ümumi analizlərdən istifadə edirik və çox gözəl nəticələri var”, – deyə tovuzlu fermer Mərifət Əsgərov bildirib.\nMərifət Əsgərov kimi bir çox fermer uzun illər istifadə etdiyi torpağın kimyəvi tərkibini bilmədən ona gübrələr verib. Sonda isə bunun ziyanını görüblər. Həm də necə deyərlər, torpağa mənasız yerə pul xərcləyiblər. Torpağın tərkibini bilmədən verilən gübrələr, məhsula da mənfi təsir göstərir.\n“Laboratoriyada hazırda makro-mikro elementlər analizlər olur. Analizlərin seçimi fermerlərdən asılıdır. Onlar hansı elementləri bilmək istəyirlərsə, o barədə onlara məlumat veririk. Bizə cari ildə 120 hüquqi və fiziki şəxs müraciət edib. 15 min 645 hektar sahədən 19 min 631 nümunə analiz etmişik. Hamısının cavablarını fermerlərə təqdim edərək, onlara tövsiyələr də vermişik”, - deyə Tovuz Regional Aqrokimya Laboratoriyasının direktoru Elman Bayramov qeyd edib.\nNövbəli əkin sistemində analizlərə ehtiyacın olub-olmamasına gəldiksə isə, laboratoriya rəhbəri bu sistemin tətbiqində də torpaq analizinin aparılmasının vacib şərt olduğunu deyir. Torpaqdan nümunə götürüldükdən sonra analizin cavabı təxminən bir həftə ərzində fermerə təqdim olunur. Qiymətlər isə analizin formasından asılı olaraq müxtəlifdir. Bu məbləğ 28 manatdan 76 manata qədərdir. Torpaq nümunələrinin elmi metodlara uyğun düzgün götürülməsi əsas qida maddələrinin təyin olunmasında vacib şərt olduğundan nümunələri sahələrdən elə laboratoriyanın öz mütəxəssisləri götürürlər.\nAZERTAG.AZ :Əkindən yüksək məhsul götürmək istəyən fermer, ilk növbədə, torpağın kimyəvi tərkibini bilməlidir VİDEO


Müstəqil Azərbaycan Ulu Öndərin şah əsəridir - AZƏRTAC\nMüstəqil Azərbaycan Ulu Öndərin şah əsəridir\nDekabrın 8-də Mərkəzi Klinikada Azərbaycanın ümummilli lideri Heydər Əliyevin anım günü münasibətilə tədbir keçirilib.\nAZƏRTAC xəbər verir ki, əvvəlcə Mərkəzi Klinikanın rəhbərliyi və kollektivi Fəxri xiyabana gələrək, xalqımızın Ümummilli Lideri, müasir müstəqil Azərbaycan dövlətinin memarı və qurucusu Heydər Əliyevin xatirəsini dərin ehtiramla yad edib, məzarı önünə əklil və gül dəstələri qoyublar.\nTədbirdə çıxış edən Mərkəzi Klinikanın baş direktoru, Əməkdar Həkim İxtiyar Sultanov dahi siyasətçinin həyat və fəaliyyəti barədə tədbir iştirakçılarına geniş məlumat verib. Müasir müstəqil Azərbaycan Ulu Öndərin şah əsəridir deyən baş direktor bu dahi şəxsiyyətin bütün ömrünü ölkəmizin inkişafı, xalqımızın rifahının yaxşılaşmasına həsr etdiyini vurğulayıb: “Ulu Öndərin zəngin irsinə nəzər saldıqda onun Azərbaycan üçün gördüyü əzəmətli işlərin, böyük və dəyərli ideyaların uğurlu nəticələrini hər kəs öz sahəsində aydın hiss edir. Azərbaycanın müstəqilliyi ərzində həyatımızın bütün sahələrində əldə olunan uğurlar məhz ümummilli lider Heydər Əliyevin müəyyənləşdirdiyi strategiya ilə bağlıdır”.\nUlu Öndər Heydər Əliyevin Azərbaycan xalqının inkişafı və tərəqqisi naminə misilsiz xidmətlərinin olduğunu qeyd edən Mərkəzi Klinik Xəstəxananın baş həkimi, Azərbaycan Ürək və Damar Cərrahiyyəsi Cəmiyyətinin sədri, tanınmış kardiocərrah Kamran Musayev Ümummilli Liderin ölkəmizin dövlət müstəqilliyinin dönməzliyini təmin etməklə yanaşı, millətimizin ideoloji xəttinin təməl prinsiplərini müəyyənləşdirdiyini də vurğulayıb: “Ümummilli Lider Heydər Əliyev sözün əsl mənasında, müstəqil Azərbaycan dövlətinin bütün istiqamətlər, o cümlədən səhiyyə sahəsi üzrə də inkişafının əsaslarını formalaşdıran dahi şəxsiyyətdir”.\nTədbirin sonunda görkəmli şəxsiyyətin ömür yolundan bəhs edən videoçarx nümayiş olunub.\nAZERTAG.AZ :Müstəqil Azərbaycan Ulu Öndərin şah əsəridir\nNazir Sahil Babayev: Azərbaycan ilə Türkiyə hər bir sahə üzrə münasibətləri ən yüksək səviyyədə qurubVİDEO\nAzərbaycan ilə Türkiyənin Əmək və Sosial Müdafiə nazirliklərinin Birgə Daimi Komissiyanın 10-cu iclası keçirilib VİDEO